Zatvaranje granica Kolumbije bez presedana — hoće li štrajk srušiti najvećeg američkog saveznika? - Sputnjik Srbija\n17:28 25 Februar 2020\n07:01 21.11.2019 (osveženo 08:00 21.11.2019) Preuzmite kraći link\n„Očigledno je da vlasti strahuju od eventualnog prelivanja nemira iz zemalja koje se graniče sa Kolumbijom, pošto se i tamo dešavaju protesti ili ozbiljni politički nemiri“, kaže za Sputnjik Rajko Petrović iz Instituta za evropske studije.\n„Vlasti Kolumbije odlučile su da zatvore kopnene granice sa svim susednim državama od ponoći 20. novembra, do 5 časova ujutru 22. novembra, zbog velikog protesta koji će biti održan u četvrtak“, saopštila je kolumbijska migraciona služba.\nNastavak tihog građanskog rata\nPrema Petrovićevim rečima, građani protestuju zbog paketa reformi koje želi da sprovede predsednik Kolumbije Ivan Duke, a reč je o ozbiljnim promenama radnog i penzionog sistema, kresanju radničkih prava i privatizaciji u javnom sektoru, zbog čega je nezadovoljstvo građana enormno.\nUz to, važno je istaći da je Kolumbija verovatno najveći politički saveznik Sjedinjenih Američkih Država na južnoameričkom kontinentu i ima izrazito zaoštrene odnose sa Venecuelom.\n„Naravno da svaka neoliberalna vlada u Južnoj Americi sprovodi mere takozvane ’čikaške škole‘, odnosno ’šok terapiju‘ kojom želi da skreše sva javna davanja, da liberalizuje tržište, dovede strane kompanije i tako dalje. Mada, možemo reći da Ivan Duke mnogo više strahuje zbog nezadovoljstva građana, zbog toga što nije uspeo da postigne dogovor sa militantnom paravojnom grupom FARK“, ističe sagovornik Sputnjika.\nPetrović podseća da vlasti u Kolumbiji već decenijama vode građanski rat sa FARK-om, a da je Ivan Duke došao na vlast pre nekoliko godina „na talasu nezadovoljstva građana takvom situacijom i uz obećanja da će postići dogovor“ sa gerilcima.\nDuke je, dodaje naš sagovornik, to delimično uspeo pre nekoliko meseci, međutim, ponovo je došlo do zaoštravanja i zato se u Kolumbiji „praktično nastavlja tihi građanski rat“.\nGerilci u narko-biznisu\n„Kolumbija je ogromna zemlja u kojoj ne postoji kontrola države i vojske na celoj teritoriji“, ističe Petrović.\n„Tu su, pored FARK-a, čije trupe deluju u nepristupačnim delovima i zabačenim mestima i gradovima Kolumbije, naravno i široko poznati narko-karteli, poput onoga iz grada Kali, na jugozapadu zemlje, tako da ta zemlja već decenijama nije potpuno funkcionalna, jer centralna vlast iz Bogote ne može u potpunosti da nametne svoju volju na svim delovima teritorije“, kaže Petrović.\nFARK je, u principu, militantna levičarska grupa, međutim, i ona se povezuje sa narko-kartelima. Osnovan je 1964. godine i njegove ideje su se vremenom menjale i teško je reći da su oni revolucionarna oružana grupa, kao što su bili 60-ih i 70-ih godina, kada je talas levičarskih protesta potresao Latinsku Ameriku.\nPetrović procenjuje da se danas FARK najviše bori da održi svoju dominaciju na nekim plantažama koke i nad trgovinom drogom, i podseća da je ta, navodno levičarska organizacija, u svojim aktivnostima odnela preko 200.000 života do sada.\nOn dodaje da FARK i narko-karteli kontrolišu teritoriju od oko 90.000 kvadratnih kilometra, što je približno veličini Srbije.\nPostoje mape koje su izradile bezbednosne strukture Kolumbije, ali i nekih drugih zemalja, gde se jasno vide ta područja, prvenstveno na jugu, jugoistoku i jugozapadu Kolumbije, za koja se smatra da su u ogromnoj meri prekrivena plantažama koke.\n„Teško je imati precizne podatke, zbog toga što tamo vojska i policija praktično i ne mogu da pristupe, odnosno mogu u slučajevima kada je reč o velikim konfliktima. Sasvim sigurno je Kolumbija i danas država koja je najveći proizvođač i distributer koke, koja, naravno, svoj put nalazi na različite načine do najvećeg tržišta, a to je SAD“, naglašava Petrović.\nNa pitanje da li i centralna Vlada Kolumbije učestvuje u narko-biznisu, Petrović odgovara da je to „pitanje od milion dolara“, i dodaje da, po njegovom mišljenju, postoje nekakvi prećutni dogovori između ove, kao i prethodnih vlasti, sa narko-kartelima.\nKolumbija se, prema njegovim rečima, ni po čemu ne razlikuje od drugih latinoameričkih zemalja, u kojima vekovima postoji jedan princip koji se naziva kacikizam, a građani nisu, nažalost, uspeli da se oslobode kolonijalnog mentaliteta iz doba španske vlasti.\n„Nažalost, mnogi građani se osećaju podanicima određenih glavešina koje kontrolišu neku teritoriju određene države. Takav je slučaj i sa tim narko-kartelima. Nažalost, tamo građani imaju daleko veće poverenje i poštovanje prema vođi narko-klana iz njihovog mesta nego prema centralnoj vlasti, jer u tim rubnim područjima koja su nesigurna, baš kao i u Meksiku, Brazilu i drugim zemljama, vlast se, na neki način, prećutno povukla“, ističe naš sagovornik.\n„U tim predelima vlasti ne garantuju građanima sigurnost i zato su oni orjentisani na saradnju sa narko-kartelima“, naglašava Petrović.\nVrela latinoamerička jesen\nMeđutim, Petrović smatra da će, bez obzira, na „zatvaranje granica“, u Kolumbiji doći do nemira i dodaje da je ministarka unutrašnjih poslova Kolumbije Nensi Gutjerez izjavila da su lokalne vlasti dobile naređenje da koriste sva neophodna sredstva kako bi obezbedile mir i bezbednost na ulicama.\n„Takođe, spekuliše se da je i ministar odbrane Karlos Olmes Truhiljo naredio raspoređivanje vojske u Bogoti i drugim većim gradovima“, dodaje Petrović. On misli da se spremaju veliki potresi, jer je Kolumbija područje koje je već decenijama u konfliktnoj zoni.\n„Dodatni vetar u leđa građanima može dati situacija u drugim južnoameričkim zemljama, jer se na primeru Čilea videlo da ogroman pritisak građana može da proizvede tektonske promene, ne samo u strukturi vlasti, već u celokupnom političkom sistemu. Mislim da ćemo, kao što smo imali pre nekoliko godina takozvano arapsko proleće, sada imati nešto što možemo nazvati vrela politička latinoamerička jesen, i da su vlasti Kolumbije i te kako svesne toga“, kaže naš sagovornik.\nPetrović smatra da se u Kolumbiji može očekivati sličan scenario kao u Boliviji, zato što je, bez obzira na tragičnu i komplikovanu istoriju države, reč o nečemu što je bez presedana — „da je jedna zemlja odlučila da se praktično na dva dana izoluje od drugih“.\nzatvaranje granice, štrajk, Kolumbija\n17:07 Prekinuto snimanje „Nemoguće misija“ zbog korona virusa\n17:03 Sirijski vojska oborila turski dron\n16:23 Šta je poslednji maršal SSSR-a govorio o Gorbačovu, Jeljcinu i Putinu


Tanjug 23. septembra 2021. 14:03\nBRISEL – Izvršno telo Evropske unije saopštilo je danas da postoje rizici po slobodu medija u Poljskoj, uprkos odluci poljskog regulatora da produži dozvolu za emitovanje američkog imformativnog kanala TVN24 koji kritikuje Varšavu.\nNakon dugih odlaganja, poljski regulator je u sredu produžio licencu za emitovanje kanala TVN24, ali je takođe zatražio od poljskog parlamenta da obezbedi veću pravnu jasnoću o tome da li TVN24 ima pravo da nastavi sa radom, prenosi agencija Rojters.\nPortparol Evropske komisije rekao je na sastanku u Briselu da je produženje „pozitivan razvoj“ i istakao da će nastaviti pažljivo da prate razvoj događaja po tom pitanju, kao i da očekuju da će zemlje članice EU osigurati da njihove politike i zakonodavstvo nemaju negativan uticaj na njihovu opredeljenost da osiguraju slobodan, nezavisan i raznolik medijski sistem.\nUkoliko bi parlament pooštrio postojeći zakon o stranom vlasništvu nad medijima koji se emituju u Poljskoj, a kako to zagovaraju neki članovi vladajuće stranke Pravo i pravda (PiS), „Diskaveri“ će možda morati tamo da proda više od polovine svojih medijskih preduzeća.\nProcenjuje se, kako navodi Rojters, da preduzeća vrede više od milijardu dolara, a da uključuju više od desetak TV kanala, kao i onlajn video platformu.\nGrupa TVN kaže da zapošljava 4.200 ljudi, kao i da je ostvarila neto dobit od 137 miliona dolara u 2019. godini.\nOvaj slučaj TVN24 zategnuo je veze između Poljske i Sjedinjenih Američkih Država, ali i produbio zabrinutost koju su izrazili Vašington, Evropska Unija, kao i grupe za zaštitu prava.\nLondon osudio francusku zaplenu britanskog ribarskog broda


Održivi razvoj energetskog sektora u funkciji očuvanja životne sredine\n„Kao posljedica rapidnog tehnološkog napretka javljaju se ozbiljni i nezanemarivi ekološki problemi koji ugrožavaju i čovjeka i prirodu. Nakupljanje ugljičnog dioksida i drugih stakleničkih gasova dovodi do globalnog zagrijavanja s nepredvidljivim, ali potencijalno katastrofalnim posljedicama“, kazao je danas federalni ministar energije, rudarstva i industrije Erdal Trhulj u Čapljini na seminaru „Primjena sustava kvalitete i promocije u Parku prirode Hutovo blato“.\nKako je dodao, prisutna i rastuća zabrinutost o socijalnoj i ekološkoj održivosti doveli su do povećanja interesa za planiranje razvoja energetskog sektora zbog velikih zahtjeva za resursima i ispuštanja štetnih gasova. Kreiranje i implementiranje održivog energetskog sektora predstavlja ključni element za definiranje i kreiranje održivog društva.\n- Kod razvoja energetskog sektora se pitanje strateškog planiranja i njegove održivosti sukobljava s događajima u kraćim vremenskim razdobljima, povezanih s zahtjevima konkurentnog i liberiziranog tržišta energije. Postoji više definicija održivog razvoja, ali se one sve svode na jedno: razvoj koji zadovoljava potrebe današnjice, a bez ugrožavanja sposobnosti budućih generacija da zadovolje vlastite potrebe - kazao je ministar Trhulj.\nPrema riječima federalnog ministra, ovo je samo niz koraka u dugom putovanju kojim se potiče progresivna ekonomija koja treba da nastavi omogućavati visok životni standard.\n- U isto vrijeme, takva ekonomija treba da pomaže smanjenju zagađenja i gomilanju otpada i drugih vidova uništavanja okoliša. Paralelno s tim, treba izrgrađivati adekvatne politike koje će omogućiti održivi ekonomski rast FBiH, koji uključuje socijalne, ekološke i ekonomske perspektive društva, ali uz stalno poboljšanje i tržišnih mehanizama - kazao je, obraćajući se učesnicima Seminara, ministar Erdal Trhulj, saopćeno je iz Federalnog ministarstva energije, rudarstva i industrije.


saopstenje Архиве - SkyNews\nOglasili se zvaničnici Ministarstva zdravlja Australije: “Novak ne predstavlja opasnost po okolinu“ (INFO)\nRanije je objavljeno da je Đoković 16. decembra dobio pozitivan test na virus korona, a negativan je bio 22. decembra. Zvaničnici Ministarstva zdravlja Australije u zvaničnoj dokumentaciji dostavljenoj sudu, ističu da najbolji teniser sveta Novak Đoković ne predstavlja opasnost po…\n15. јануара 2022. ·\nPOGODAK U METU! Oglasio se Teniski savez Srbije povodom situacije u kojoj se našao Đoković (INFO)\nNovak, Foto ilustracija: AP Teniski savez Srbije se saopštenjem oglasio povodom slučaja oko oduzimanja vize Novaku Đokoviću. Australijanci su po drugi put uskratili gostoprimstvo prvom teniseru sveta, koji se ponovo žalio na takvu odluku, a njegov nastup na Australijan openu koji startuje u ponedeljak,…\n14. јануара 2022. ·\nPorodica preminule Kristine Đukić otkrila šta piše u izveštaju sa obdukcije: “Ne možemo da sahranimo naše dete“\nKristina, Foto: Jutjub\_printskrin Sada se oglasila njena porodica i poručila da u izveštaju obdukcije stoji da je uzrok smrti nepoznat. Mlada jutjuberka i tiktokerka Kristina Kika Đukić (21) izvršila je samoubistvo u noći između 08. i 09. decembra zbog –…\n12. децембра 2021. ·


Anan: Nasilje u Siriji i pored dolaska posmatrača ne jenjava – Minber\ntra. 25, 2012 at 11:58 am\nSpecijalni predstavnik UN i Arapske lige Kofi Anan rekao je Savjetu bezbjednosti da je u Siriji neprihvatljiv stepen nasilja, uprkos prekidu vatre uspostavljenom 12. aprila.\nAnan je u izvještaju, koji je predstavio Savjetu bezbjednosti bez prisustva novinara, izrazio zabrinutost zbog nasilja u sirijskim gradovima nakon posjeta posmatrača UN.\nSirijski aktivisti navode da je 70 osoba ubijeno 23. aprila, uglavnom u gradu Hama.\nUN žele da povećaju broj posmatrača u Siriji sa nekolicine na 300. Anan je istakao da je cjelokupna situacija “u potpunosti suprotna od želje međunarodne zajednice”. On je posebnu uznemirenost izrazio zbog izvještaja da su vladine snage pucale na demonstrante u Hami.\n“Ukoliko to bude potvrđeno, to je u potpunosti neprihvatljivo i za svaku osudu”, rekao je Anan, koji je pozvao na ubrzano raspoređenje posmatrača.\nAmerički ambasador u UN Suzan Rajs rekla je na konferenciji za novinare da sve članice Savjeta bezbjednosti žele što je brže moguće raspoređivanje posmatrača. Ona je izrazila nadu da će u roku od mjesec dana u Siriji biti stotinu posmatrača.\nMeđutim, ona je naglasila da je Sirija odbila najmanje jednog posmatrača zbog nacionalne pripadnosti i da je Damask iznio jasan stav da neće primiti osoblje UN koje je iz grupe “prijatelja demokratske Sirije”.\nKineski državni mediji su u međuvremenu javili da su dva kineska posmatrača juče stigla u Siriju.\nAnalitičari navode da će SAD i evropski saveznici najvjerovatnije Ananu postaviti pitanje kako će se na bezbjedan način nadzirati krhki prekid vatre.\nBritanski BBC ističe da je Savjet bezbjednosti i dalje podijeljen o pitanju šire politike prema Siriji. Zapadne sile vrše pritisak za čvršću akciju, dok Rusija i Kina smatraju da je dovoljan Ananov mirovni plan sa šest tačaka, sa kojim se saglasila i sirijska vlada.\nPrema podacima UN, oko 9. 000 ljudi je poginulo od početka prodemokratskih protesta u Siriji u martu 2011. godine.\nIz dobojske džamije ukraden novac od dobrovoljnih priloga


Građanski preokret: Zakon o komunalnoj miliciji pokazuje tendenciju militarizacije društva | Autonomija\n"Još nije rešeno više slučajeva nasilja koje je ta služba sprovodila nad ljudima."\nOrganizacija Građanski preokret ocenila je danas da veća ovlašćenja komunalne policije koja će novim zakonom biti preimenovana u miliciju pokazuju tendenciju militarizacije društva i jačanja represivnih mehanizama vlasti.\nTa organizacija u saopštenju je navela da od uvođenja komunalne policije 2010. godine nije izvedena stručna evaluacija opravdanosti uspostavljanja te institucije niti njenog rada.\n„Nepodeljeni utisak građana je da ona nije značajnije doprinela komunalnom redu, javnom miru i bezbednosti“, piše u saopštenju.\nDodaje se da još nije rešeno više slučajeva nasilja koje je ta služba sprovodila nad ljudima.\nNacrt zakona o komunalnoj miliciji predviđa veća ovlašćenja od dosadašnjih, promenu imena, ali i mogućnost da pojedini komunalni policajci mogu obavljati „određene“ poslove u civilu – bez službene uniforme.\nJavna rasprava o tom nacrtu završena je 6. marta, a Ministarstvo državne uprave i lokalne samouprave dužno je da u roku od 15 dana sačini izveštaj o njoj i objavi je na svom sajtu i Portalu eUprave.


Reka: Beograd destabilizuje Crnu Goru, Kosovo i BiH - Kosovo Online\nReka: Beograd destabilizuje Crnu Goru, Kosovo i BiH\n16. Novembar 2021. • 12:11\nBivši ministar za evropske integracije Bljerim Reka izjavio je da je Beograd tokom protekla tri meseca započeo praktičnu implementaciju "Srpskog sveta" destabilizacijom Crne Gore, Kosova i Bosne i Hercegovine.\nReka je na Fejsbuku naveo da je srpska "crkvena diplomatija", s ruskom obaveštajnom službom i "kinesko slovenskim kreditima" gotovo dovela Crnu Goru do bankrota, da je ruski ambasador u Beogradu Aleksandar Bocan-Harčenko posmatrao raspoređivanje srpske vojske blizu Kosova, dok Rusija i Kina nastavljaju da blokiraju članstvo Kosova u UN.\n"Isti rusko-kineski dvojac u Savetu bezbednosti UN, prošle sedmice podržao je Dodika protiv međunarodnog prisustva u BiH, a da uopšte nije reagovao protiv njegovog plana da Republiku Srpsku odvoji od Federacije i započne novi rat", naveo je Reka.\nNaveo je da je alarm u Vašingtonu shvatio i Brisel, koji je juče objavio 10-godišnju bezbednosnu strategiju "Strateški kompas EU", gde se Rusija i Kina kvalifikuju kao pretnja EU.\n"Pa to ne sprečava Srbiju, ljubimca EU, koja iako je pregovarala o članstvu sa EU, već se priključila Putinovoj evroazijskoj uniji i koja sa EU fondovima, plaća kineskoj kompaniji izgradnju pruge Budimpešta-Beograd", naveo je Reka.\nReka pita kako Brisel može da pregovara sa Srbijom, kada Srbija "jasno podržava rusko-kineski strateški savez".\n"Sledeće nedelje Vučić se sastaje s Putinom u Moskvi kako bi dobio nova uputstva. Potom nastavlja s pregovorima o članstvu u EU", napisao je Reka.\nKosovo Srbija Rusija Kina BiH Crna Gora Bljerim Reka EU\nBivši ministar evropskih integracija Bljerim Reka rekao je da je borba protiv organizovanog kriminala na Kosovu očigledno podelila EU, Britance i Amerikance, prenosi Koha.


PAKLENI PLAN: OTIMANJEM "TREPČE" ALBANCI POKUŠAVAJU DA PRIGRABE I DEO CENTRALNE SRBIJE | Web-Tribune.com\nHome / TEMA DANA / PAKLENI PLAN: OTIMANJEM „TREPČE“ ALBANCI POKUŠAVAJU DA PRIGRABE I DEO CENTRALNE SRBIJE\nOdluka vlade u Prištini da prisvoji „Trepču“ nije samo ekonomski udarac na Srbiju i Srbe na Kosovu i Metohiji već predstavlja brutalno i bespravno anektiranje dela teritorije centralne Srbije zbog činjenice da se glavni rudnici prostiru skroz do Brusa i Novog Pazara.\nOva okolnost sprečava albansku stranu da sprovede svoj pakleni plan – da otmanjem „Trepče“ kao preduzeća otme i deo teritorije izvan južne srpske pokrajine, kažu sagovornici Kurira.\nDirektor Kancelarije za KiM Marko Đurić za naš list poručuje da su Albanci i te kako svesni da ne mogu da taknu „Trepču“ koja posluje na severu pokrajine.\n– Znaju oni da ne mogu da dopru do „Trepče sever“, koja se nalazi na severu KiM i čiji se glavni rudnici Belo brdo i Crnac nalaze velikim delom sa ove strane administrativne linije, odnosno izvan teritorije AP KiM. Nema većeg poslodavca za Srbe na KiM od „Trepče sever“. Od nje zavisi više od 3.000 porodica. Očigledno je da im je jedini cilj da preseku vitalni dotok egzistencije Srba na KiM – objasnio je Đurić.\n– Ministarstvo spoljnih poslova bi trebalo da se aktivira i upozna svet s pravim vlasništvom nad „Trepčom“, u čije poslovanje i razvoj je najviše ulagala država Srbija… Dodatni problem za kombinat predstavlja i to što se topionica i rafinacije nalaze na albanskoj strani, a flotacija i rudnik u delu gde je većinsko srpsko stanovništvo, a pojedini tuneli rudnika zadiru i na teritoriju centralne Srbije – napominje Savić.\nI generalni direktor „Trepče sever“ Jovan Dimkić upozorio je da budući status kombinata, kako ga zamišlja Priština, ne pogađa samo preduzeće i njegove zaposlene već je reč o tome da su privremene kosovske institucije najbrutalnije dirnule u teritoriju Srbije – i sever naše pokrajine, ali i centralnu Srbiju.\nKosovski parlament je u noći između subote i nedelje usvojio statut „Trepče“ koji podrazumeva transformaciju preduzeća u akcionarsko društvo u kojem je 80 odsto vlasništva u rukama kosovske vlade.\nEvropski komesar Johanes Han predložio je poseban format za rešavanje svih ekonomskih prepreka između Beograda i Prištine, piše prištinska Koha ditore. Kako navodi, Han je prvo pozvao na „prekid vatre“ između Beograda i Prištine, odnosno na uzdržavanje od akcija koje su izazvale provokacije i dovele do porasta napetosti između dve strane.\nBez Srbije nema priče o „Trepči“\n– Nema nikakve sumnje da je Srbija većinski vlasnik „Trepče“ i to je činjenica koju moraju da uvažavaju svi u svetu, tako da bilo kakvi razgovori o „Trepči“ ne mogu da budu vođeni bez učešća Vlade Srbije – kaže on i naglašava da to što se u Prištini ponovo odlučuje o nezakonitom otimanju „Trepče“, neće imati nikakve trajne posledice.\n* „Trepča“ je trenutno podeljena na dva sistema – „Trepča jug“, koji kontrolišu Albanci, i „Trepča sever“, koji kontrolišu Srbi\n* „Trepča sever“ ima dva rudnika – Belo brdo, čijih se 60 odsto kopova nalazi u Brusu, i Crnac sa 70 odsto kopova u Novom Pazaru\n– 7. oktobra 2016. kosovska skupština usvojila zakon o „Trepči„, po kojem je kombinat postao vlasništvo Kosova\n– 11. oktobra 2016. Vlada Srbije poništila „pravne posledice odluke privremenih institucija u Prištini“\n– 29. maja 2018. kosovska vlada usvojila novi statut „Trepče“, kojim je kompanija postala akcionarsko društvo\n– 3. februara 2019. kosovska skupština usvojila novi statut\nPrevious TEŠKA POMETNJA NA ZAPADU- ITALIJA RAZBIJA EU!\nNext EU SMENJUJE LEGALNO IZABRANOG PREDSEDNIKA DRŽAVE I POSTAVLJA SAMOPROGLAŠENOG NA ULICI


DRAGANA STANIĆ: Plaćanje mobilnim telefonom će potisnuti kartice - Nira Press\nPočetna » DRAGANA STANIĆ: Plaćanje mobilnim telefonom će potisnuti kartice\nDa bi trgovac prihvatao instant plaćanja, ne treba mu skupa infrastruktura kartičnog poslovanja niti POS terminal na koji plaća mesečnu zakupninu. Dovoljan je samo mobilni telefon, jer su banke pripremile i mobilne aplikacije koje će trgovcima omogućiti da jednostavno i sa nižim troškovima prihvataju instant plaćanja. Tako će i prodavci na pijaci moći da naplaćuju prodaju svojih proizvoda\nDragana Stanić: NBS posebnu pažnju\nposvećuje formiranju naknada\nInteresovanje preduzeća koja izdaju značajan broj mesečnih računa za primenu NBS IPS QR koda na štampanim računima je veliko. Javno-komunalna preduzeća i ustanove lokalnih samouprava su veoma aktivni u pripremi NBS IPS QR kodova za štampanje na svojim fakturama koje NBS u saradnji sa bankama proverava radi njihove ispravnosti. S obzirom na to da vlada veliko interesovanje i građana za ovaj vid plaćanja, koji ne zahteva velike izmene u poslovnim procesima preduzeća, očekujemo da će se NBS IPS QR kod naći na gotovo svim računima ovog tipa koji se izdaju u Srbiji zbog izuzetnog komfora pri plaćanju, najavljuje za Magazin Biznis Dragana Stanić, viceguverner Narodne banke Srbije.\nMeđu prvim preduzećima koja su implementirala NBS IPS QR kodove na svojim računima su JP Elektroprivreda Srbije, JKP Infostan tehnologije, Telekom Srbija a.d., VIP mobile, Telenor i brojna druga javna preduzeća i ustanove, oko 80, širom Srbije. Prema rečima viceguvernera NBS, centralna banka je preduzela aktivnosti na uključivanju svih velikih trgovinskih lanaca u Srbiji u proces omogućavanja instant plaćanja na njihovim prodajnim mestima.\n– U razgovorima smo naišli na pozitivan stav i zainteresovanost da se instant plaćanje primeni u svim vodećim trgovinskim lancima koji imaju značajno učešće na našem tržištu. Proces implementacije novog instrumenta plaćanja kod velikih trgovaca nešto je složeniji i zahteva vreme, ali je jedan broj ovakvih trgovaca već pokrenuo aktivnosti oko uvođenja instant plaćanja. Prvi trgovci koji su omogućili instant plaćanje NBS IPS QR kodom su: Mercator S d.o.o. – u svim prodajnim objektima Mercator, Roda и Idea (preko 1.500 naplatnih mesta) i izdavačka kuća „Laguna“ na svojoj internet prezentaciji.\n• Da li bi još neki uslovi trebalo da se ispune da bi se pokrenulo tržište za masovnu upotrebu ovog instrumenta na internet prodajnim mestima?\n– Potrebno je, pre svega, da se banke koje pružaju usluge prihvatanja platnih kartica na internetu, angažuju na akviziciji trgovaca koji imaju svoje internet prodavnice. I u interesu trgovaca je da ubrzaju taj proces zbog nižih troškova prihvatanja, jednostavnosti primene – novac od prodaje robe i usluga je u nekoliko sekundi na računu trgovca. NBS je takođe posebno posvećena edukaciji i adekvatnom informisanju trgovaca.


Usvojen Budžet BPK Goražde za 2014. godinu\nSkupština BPK Goražde održala 28. redovnu sjednicu\nSkupština Bosansko-podrinjskog kantona Goražde održala je svoju 28. redovnu sjednicu.\nPrvobitno predloženi dnevni red sjednice proširen je sa još sedam tačaka.\nNakon potvrđivanja Odluke premijera Bosansko-podrinjskog kantona Goražde Emira Frašta o imenovanju novih ministara u Vladi BPK, Skupština je usvojila Budžet BPK Goražde za 2014. godinu.\n– Budžet Kantona za 2014. godinu donosi se u vremenu velike političke nestabilnosti koja je prouzrokovana ekonomskom, socijalnom, političkom i finansijskom krizom u BiH, čija je direktna posljedica smanjenje raspoloživih javnih prihoda za finansiranje budžetske potrošnje koja je velikim dijelom neefikasna, nepravična, a posebno neodrživa.\nTakvu situaciju odražava i Budžet Kantona za 2014. godinu. Vlada je predložila Budžet u iznosu od 42.011.084 KM. Najznačajnija promjena u budžetskoj politici za 2014. godinu jeste uvrštavanje obaveza po osnovu kredita koji je BPK Goražde dobio od Vlade FBiH, a koji je finansiran iz sredstava MMF-a u iznosu od 8,7 miliona KM. U Budžetu za 2014. godinu za troškove kamate i otplatu kredita planiran je iznos od 1.599.759 KM što je skoro četiri puta više nego u 2013. godini – istakao je premijer BPK Goražde Emir Frašto prilikom obrazloženja Budžeta.\nSkupština je usvojila i Zakon o izvršenju Budžeta BPK Goražde za 2014. godinu, Zakon o izmjenama i dopunama Zakona o prostornom uređenju i građenju te Nacrt zakona o lokalnoj samoupravi BPK Goražde koji je upućen u proceduru javnih rasprava. Rok za provođenje javnih rasprava je do 45 dana.\nUsvojena je Odluka o utvrđivanju javnog interesa i odobravanju projekta javno-privatnog partnerstva, kao i Odluka o utvrđivanju prava na zdravstveno osiguranje lica koja nisu osigurana po drugom osnovu u BPK Goražde za 2014. godinu.\nSkupština je donijela i Odluku o dopuni Odluke o utvrđivanju javnog interesa za raspolaganje imovinom putem specijalne pogodbe s privrednim društvom „Bekto-Precisa“ d.o.o. Goražde, kao i Odluku o davanju saglasnosti na Odluku Vlade BPK Goražde o davanju saglasnosti za upis prava vlasništva na nekretninama privrednom društvu „Bekto-Precisa“.\nDo kraja sjednice Skupština je donijela i odluke o davanju saglasnosti na izmjene i dopune finansijskih planova JU Služba za zapošljavanje i JU Zavod zdravstvenog osiguranja BPK Goražde za 2013. godinu, kao i odluke o davanju saglasnosti na finansijske planove ovih dviju ustanova za 2014. godinu.


Rast broja personalnih asistenata u Beogradu\nBEOGRAD – Usluga personalnih asistenata, dostupna od 2016. godine, prvobitno je pružana za oko 50 korisnika, dok trenutno uslugu koristi 86 osoba sa invaliditetom, saopšteno je danas iz Sekretarijata za socijalnu zaštitu, koji očekuje da do kraja godine postigne broj od 100 asistenata.\n„Prepoznajemo probleme s kojima se osobe sa invaliditetom suočavaju, trudimo se da odgovorimo na njihove potrebe tako što uvodimo nove, razvijamo i unapređujemo postojeće usluge, koje predstavljaju oblike najdirektnije pomoći i podrške ovoj kategoriji naših sugrađana“, rekla je sekretar za socijalnu zaštitu Nataša Stanisavljević.\nOna je podsetila da je usluga personalne asistencije obuhvaćena sistemom usluga socijalne zaštite Grada Beograda počev od 8. februara 2016. godine i od tada se sprovodi u kontinuitetu.\n„Prvobitno je usluga pružana za 52 korisnika, a očekujemo da ćemo do kraja ove godine stići i do stotog personalnog asistenta u Beogradu. Usluga personalne asistencije je veoma važna, jer direktno pruža podršku korisniku usluge u održavanju i unapređivanju kvaliteta njegovog života, a samim tim i mogućnost da vodi samostalan i produktivan život kao ravnopravni građanin u svojoj zajednici“, istakla je ona.\nPrema njenim rečima, ovom uslugom se obezbeđuje odgovarajuća praktična podrška koja je korisniku neophodna za zadovoljavanje osnovnih, ličnih i društvenih potreba koje korisnik fizički nije u stanju da zadovolji bez pomoći koja je istovremeno lična i praktična.\nUsluga personalne asistencije korisnicima pruža mogućnost izbora aktivnosti koje bi im inače bile nedostupne, dodala je ona.\nU ovom mesecu smo, kako je rekla, uključili 86 korisnika, a u narednom periodu planirano je povećanje broja korisnika u skladu sa iskazanim potrebama i kapacitetom pružaoca usluge.\n„Time potvrđujemo da je jedan od prioriteta socijalne politike Grada Beograda unapređenje kvaliteta usluga koje pruža korisnicima, kao i odgovoran odnos prema svim socijalno ugroženim i marginalizovanim društvenim grupama kojima je podrška neophodna“, dodala je sekretarka.\nUsluga personalne asistencije dostupna je punoletnim licima sa invaliditetom sa procenjenim prvim ili drugim stepenom podrške, a koja ostvaruju pravo na uvećani dodatak za pomoć i negu drugog lica.\nTo su lica koja su sposobna za samostalno donošenje odluka, radno su angažovana ili su aktivno uključena u rad različitih udruženja građana, sportskih društava, političkih partija i drugih oblika društvenih aktivnosti, odnosno lica koja su uključena u redovni ili individualni obrazovni program.\nPersonalni asistent angažovan je u radu sa jednim korisnikom najmanje 20, a najviše 40 sati nedeljno, prema procenjenim potrebama i kapacitetima korisnika, o čemu rešenjem odlučuje Gradski centar za socijalni rad, saopštio je Beoinfo.


Klima se menja | VAmedia - info portal\n26/07/2017 26/07/2017 Нема коментара на Klima se menja\nVelike vrućine, požari i poplave koji "teraju" turiste iz letovališta ove sezone, posledica su klimatskih promena koje su postale vidljive i običnim ljudima, kaže stručnjak za meteorologiju Vladimir Đurđević, a prenose Večernje novosti.\n"Ljudi koji se bave klimatologijom, od 80- tih godina upozoravaju da će početkom 21-og veka posledice klimatskih promena biti vidljive i golim okom i neće biti potrebne sofisticirane naučne analize da se vidi da se sa klimom dešava nešto neuobičajeno", kaže Đurđević koji je docent na Institutu za meteorologiju Fizičkog fakulteta u Beogradu.\nU razgovoru o tome da li su nepogode sa kojima se Balkan susreće posledica klimatskih promena ili 2017-to leto "slučajno" podseća na holivudske filmove u kojima se svet preko noći uruši zbog nebrige ili "više sile", Đurđević kaže da su klimatske promene jedini krivac tome.\n"Poljoprivreda mnogo trpi, najbolji primer za to je suša iz 2012. kada su procenjeni gubici bili oko 2 milijarde dolara, što su veći gubici nego oni koji su nastali poplavama", navodi.\n"Dok god bude postojala jedna država na svetu koja emituje ugljen dioksid, problem neće biti rešen," upozorava.


Cvijanović: Bosić redovno pokazuje da ni o čemu ništa ne zna | mojKontakt portal\nCvijanović: Bosić redovno pokazuje da ni o čemu ništa ne zna\n“Gospodin Bosić se zapitao ‘zašto smo platili stranu agenciju da nam kaže kakav je kreditni rejting, kao da nemamo nikog u državi da može da uradi tu procjenu’. Bosić bi trebalo da zna da se po kredibilnu ocjenu kreditnog rejtinga ne ide u ‘dućan u komšiluku’, već je rade kredibilne svjetske agencije. Zato je i za Republiku Srpsku kreditni rejting uradila agencija Moody’s, jedna od četiri najreferentnije svjetske agencije iz te oblasti.\nBosić bi morao da nauči da je ocjena kreditnog rejtinga bitna da bi se dobilo mjesto na svjetskom finansijskom tržištu, i da je bitna investitorima i onima koji s vama sarađuju ili žele da sarađuju. A, oni, vjeruju u ono što tamo piše, samo ako ju je izradio neko referentan. A, pošto te agencije nisu humanitarne organizacije, oni svoju uslugu naplate, baš kao što i Bosić uzme svoju platu, a ne radi džaba. Ne znam kako jednostavnije da to objasnim gospodinu Bosiću”, istakla je Cvijanovićeva, komentarišući Bosićevu izjavu o kreditnom rejtingu Republike Srpske.\nPremijer Srpske je naglasila da je Republika Srpska prvi put dobila ocjenu kreditnog rejtinga samostalno, a ne u okviru BiH.\n“Agencija Moody’s je objavila da je Republici Srpskoj dodijeljen kreditni rejting ‘B3 sa stabilnim izgledima’, dakle, manje-više ono što imamo i u regiji, a to je i nivo rejtinga koji ima BiH. Dobijena ocjena nije rang ‘smeće’, kako je to Bosić ustvrdio u jednom od njegovih uobičajeno besmislenih intervjua”, rekla je Cvijanovićeva Srni.\nOna je pojasnila da se u izvještaju agencije Moody’s navodi da su ključni faktori za ocjenu rejtinga Republike Srpske: visok stepen finansijske autonomije unutar BiH, oprezno rukovođenje budžetom uz solidan i rastući operativni suficit i veoma visok dug, niske gotovinske rezerve, te izuzetno visoke infrastrukturne potrebe.\n“Naveli su i da očekuju da će Republika Srpska u ovoj godini zadržati pozitivne indikatore, kao rezultat rastućih poreskih prihoda, održivog upravljanja budžetom i ograničenih operativnih troškova, ali su i upozorili da su glavna kreditna ograničenja visok dug, značajne potrebe za infrastrukturom i nizak nivo likvidnosti”, precizirala je Cvijanovićeva.\nPremijer Srpske je istakla da je Vlada jasno prepoznala i razumjela šta je napisala ova agencija. “Nipošto nije sjajno, ali nije nikakva katastrofa, kako to Bosić tendenciozno tumači iz perspektive sarajevske čaršije. Nedavno je jedan analitičar, koji za razliku od Bosića zna šta priča, prokomentarisao kreditni rejting Republike Srpske riječima da nije neki uspjeh, ali nije ni neuspjeh, i smatram da je to realna mjera”, zaključila je Cvijanovićeva.\nSDS, PDP i NDP omalovažavaju institucije Srpske\nPredsjednik Vlade Republike Srpske Željka Cvijanović izjavila je Srni da je odluka Predstavničkog doma parlamenta BiH da odbije da ratifikuje Sporazum o kreditu za razvojnu politiku poslovnog ambijenta između BiH i Svjetske banke klasično derogiranje odluka Narodne skupštine Srpske od strane političkog Sarajeva u koje su se utopili SDS, PDP i NDP.\nCvijanovićeva je istakla da su ove partije krenule putem omalovažavanja institucija Republike Srpske, a to je uvijek put političkog sunovrata.\nNa pitanje Srne da prokomentariše ovu odluku Predstavničkog doma, koja je donesena na sjednici održanoj 25. marta, Cvijanovićeva je pojasnila da je u pitanju kredit za koji su ispunjeni svi uslovi, a povlačenje ovih sredstava striktno je zavisilo, kad je riječ o Republici Srpskoj, od provođenja reforme poslovne registracije, u okviru koje su promijenjena 22 zakona, i od donošenja Zakona o prostornom planiranju i građenju, dok su FBiH bile predviđene druge mjere.\n“Mi smo u Republici Srpskoj svoj dio posla završili prije godinu i po dana, a onda smo donedavno morali da čekamo da i FBiH uradi svoj dio posla, jer sredstva nije moguće povući ako obaveze ne ispune oba entiteta”, istakla je premijer Srpske.\nCvijanovićeva je ocijenila da je objašnjenje SDS-a, PDP-a i NDP-a da su blokirali ratifikaciju, jer su protiv toga da se Republika Srpska zadužuje i navodno “krpa rupe” kreditnim sredstvima, najobičnija besmislica.\n“Puna su im usta reformi, evropskog puta, stablizacije prilika, a onda blokiraju sredstava koja i jesu vezana za reforme i služe da vas podstiču da nakon što uspješno provedete određene reforme u poslovnom ambijentu, nastavite da provodite i ostale. Znači, nije riječ o krpanju budžetskih rupa, već o reformama.\nNjihovo objašnjenje je još besmislenije ako se prisjetimo da su iste te partije prije godinu dana glasale i protiv odluke da se podijeli dobit ‘Elektroprenosa’, dakle domaća, a ne kreditna sredstva, po kojem osnovu je Republici Srpskoj pripadalo 41 milion KM. Znači, oni su opstrukcionisti bilo da je riječ o domaćim ili kreditnim sredstvima koje treba da dobije Republika Srpska”, ocijenila je Cvijanovićeva.\nOna je istakla da budžet Srpske ne zavisi od tih sredstava, te da ovdje i nije riječ o novcu, već o tome kako se političke partije iz Republike Srpske, kao što su SDS, PDP i NDP odnose prema Srpskoj.\n“A, vidimo da su odlučile da pokazuju svoje mišiće preko leđa Republike Srpske, i to čim su došli do malo zakonodavne vlasti na nivou BiH, a da još nisu ni uspjeli da formiraju Savjet ministara”, naglasila je Cvijanovićeva, prenijele su agencije.\nPrethodno Prethodni članak: Prijedor: Lažna dojava o bombi prekinula koncert Ace Lukasa\nSljedeće Prethodni članak: Radnici banjalučkog Kosmosa: Porodice su nam gladne


Poziv za dostavljanje prijava za učešće u projektu 'Žene i moć - jačanje vidljivosti i percepcije žena u javnom prostoru' - Humanity in Action Poziv za dostavljanje prijava za učešće u projektu 'Žene i moć - jačanje vidljivosti i percepcije žena u javnom prostoru' - Humanity in Action\nPoziv za dostavljanje prijava za učešće u projektu 'Žene i moć - jačanje vidljivosti i percepcije žena u javnom prostoru'\nPublish Date:23 September 2021\nYouth , Education , Democracy\nFondacija Humanity in Action BiH, uz podršku Westminster Foundation for Democracy i the German Marshall Fund-a, raspisuje poziv za učešće u projektu „Žene i moć – jačanje vidljivosti i percepcije žena u javnom prostoru“.\nProjekat ima za cilj da omogući novim generacijama liderki koje kreiraju medijske sadržaje i koriste multimedijalne platforme za afirmaciju jednakosti i ravnopravnosti u društvu, sa posebnim fokusom na političko učešće žena, da dobiju dodatno znanje i alate u kreiranju audio i video podcasta – sve popularnijeg formata u domaćem i regionalnom javnom prostoru.\nPozivamo djevojke do 30 godina iz BiH da se prijave do 17. oktobra 2021. godine za učešće na projektu i dvodnevnoj radionici U Sarajevu.\nTokom dvodnevne radionice, učesnice će učiti o rodno-odgovornom izvještavanju, specifičnostima podcasta kao nove, medijske forme, te tehničkim detaljima u kreiranju istog.\nOčekuje se da nakon završene radionice, učesnice timski kreiraju audio i video podcaste koji afirmišu veće učešće žena u političkom i društvenom životu BiH.\nDvodnevna radionica biće održana u Sarajevu, 29. i 30. oktobra, a sve troškove snosi organizator.\nPrijavite se do 17. oktobra 2021. godine preko formulara koji se nalazi ispod.\nMolimo da nas kontaktirate za više informacija na\nPrijavite se do 17. oktobra 2021.\nLink za prijavu >\nProjekat se implementira u saradnji sa Westminster Foundation for Democracy.


Održana “Trka poznatih ljubitelja Jahorine” | Turistička organizacija grada Istočno Sarajevo\nNa skijaškoj stazi Poljice na Jahorini večeras je održana “Trka poznatih ljubitelja Jahorine”, koja je okupila oko 73 istinska zaljubljenika u skijanje, a otvorio ju je proslavljeni italijanski skijaš Alberto Tomba.\nMarketing menadžer hotela “Termag” Nemanja Vučetić rekao je novinarima da je nastupilo 20 žena i 53 muškarca i da su u ovom hotelu ponosni što su jedan od organizatora “Trke poznatih ljubitelja Jahorine”.\n“Bio je veliki odziv građana i trka je na jednom mjestu okupila sve one koji zaista vole ovu planinu. Sve je proteklo u najboljem redu”, rekao je Vučetić i dodai da su predvozači muške trke bili paraolimpijci Fahrudin Ćatović, Nijaz Memić i Jovica Goreta.\nGlumac Frano Lasić rekao je da cijeli život skija na Jahorini i obožava ovu planinu, ali da se nije danas takmičio već da je došao da podrži ovu akciju kako bi Jahorina ponovo postala olimpijska planina, kao što je bila.\nUčesnik “Trke poznatih” pjevačica Ana Stanić kaže da je zadovoljna stazom, atmosferom, ljudima, te da je ovo odličan način da se promoviše Jahorina.


Bregzit: Francuska aktivirala plan za izlazak Britanije bez dogovora - BBC News na srpskom - Dnevni list Danas\nPočetna » BBC News na srpskom » Bregzit: Francuska aktivirala plan za izlazak Britanije bez dogovora\n0Piše: BBC News na srpskom 18. januara 2019. 08.13 Izmenjeno: 11.25\nFrancuska će u infrastrukturu uložiti milione\nPremijer Francuske Eduard Filip je rekao da Bregzit bez dogovora izgleda „sve manje i manje neverovatno“ i pokrenuo je plan za vanredne situacije kako bi se pripremio za to.\nNakon što je britanski parlament odbacio sporazum o povlačenju, Filip je rekao da plaanovi moraju da se donesu i da će u francuske luke i aerodrome biti uloženi milioni.\nZemlje EU koje su blisko povezane sa Britanijom su već počele da se pripremaju za izlazak tezemlje 29. marta bez dogovora.\n„Sve ovo sada shvatamo vrlo ozbiljno jer mogućnost Bregzita bez dogovora postaje sve veća nakon utorka“, rekao je portparol Evropske komisije Margaritis Šinas. „Ovo je posao koji je u toku i on se u potpunosti razvija. Mi ne rizikujemo.“\nNemački ministar ekonomije Peter Altmajer upozorio je da će „svi u Evropi izgubiti“ od odlaska Velike Britanije bez sporazuma.\nFrancuska se već priprema za 29. mart i Filip je rekao da će zakon obezbediti pravni okvir za „težak Bregzit“.\n„Nakon Irske, holandska ekonomija je najviše povezana sa britanskom“, rekla je ona, pozivajući se na izvoz ribe, mesnih prerađevina i cveća. Upozorila je da mnoga mala i srednja preduzeća nisu uspela da se dovoljno pripreme za Bregzit bez dogovora.\n„U narednim danima i nedeljama, uradićemo sve što možemo kako bi Britanija izašla sa, a ne bez sporazuma“, izjavio je on u Bundestagu.\nŠpanski ministar rada rekao je da dve zemlje imaju „bliske i čvrste“ odnose i da rade na bilateralnom sporazumu.\nKorbin je rekao da je poziv premijerke na međustrnačke razgovore o Bregzitu „predstava“.\nLider laburista pozvao je Terezu Mej da „odbaci crvene linije“ i „ozbiljno razmisli o predlozima za budućnost“.


Podaci su sadržali matični broj, ime, ime oca, prezime, datum rođenja, mesto glasanja, mesto rođenja, šifru prebivališta, broj telefona, da li su imigranti i ako jesu, iz koje zemlje, da li je verovatno da će glasati za Socijalističku partiju, rodno mesto, ime poslodavca i pokrovitelja.\n„Ne verujem da će tužilaštvo saznati istinu o ovom događaju“, rekao je Bušati.\n„Ovo pitanje se tretira jednostavno kao curenje ličnih podataka i kao takvo nije u nadležnosti Specijalnog tužilaštva protiv organizovanog kriminala i korupcije, ali ovo je u stvari mnogo gore, to je izborno krivično delo“, dodao je Bušati.\nOvo je bio prvi put da je pozvan u Specijalno tužilaštvo protiv organizovanog kriminala i korupcije. 19. aprila Lapsi.al je objavio da je Specijalno Tužilaštvo za borbu protiv korupcije i organizovanog kriminala naložilo trenutno izvršenje sudske naredbe koja zahteva od Lapsi.al-a da dostavi dokaze o tome kako su došli u posed navodnog dokument koji sadrži lične podatke 910.000 ljudi. Nakon ovoga, Lapsi je potvrdio da ostaju pri tome da odbijanju da predaju bazu podataka i tako otkriju svoj izvor. Ostaje nejasno da li su tužioci preduzeli bilo kakvu akciju protiv političara ili političkih partija navodno umešanih u skandal. Jedini potez koji su do sada bio je protiv Lapsi i njenih novinara.\n„To je uznemirujuće, proboj podataka koji uključuje lične podatke građana Tirane, očigledno je kršenje Ustava, Zakona o zaštiti privatnih podataka i daleko je od Opšte uredbe o zaštiti podataka EU. Vlasti u Albaniji trebalo bi da vodite transparentnu istragu. Ključno je dozvoliti medijima da rade svoj istraživački posao, da zaštite svoje izvore, ali u isto vreme mediji se takođe moraju pridržavati etičkih kodeksa profesije. Ono što me brine je da su do sada pod istragom samo novinari, a ne i javne vlasti ili druge institucije koje bi mogle biti odgovorne za tako skandalozne podatke kršenje“, rekla je Blerjana Bino, istraživačica SafeJournalists u Albaniji.\nJoš jedan slučaj dogodio se na izbornom sastanku gradonačelnika Tirane ErionVeliaja u Kavaji i pretvorio se u incidente protiv snimajuće ekipe televizije Ora News i novinara Ronalda Šarke.\nU intervjuu u studiju Ora News-a, novinar Ronaldo Sharka rekao je: „Bio sam sa mikrofonom, sa karticom, sa medijskim logotipom, lako prepoznatljiv i obratio sam se gospodinu Veliaju zbog pitanja od interesa javnosti, ali situacija je bila vrlo ozbiljna i tu sam shvatio da nešto nije u redu. Veliajia od medija nisu branili njegovi telohranitelji, telohranitelji opštine, to je već postalo normalno za mene i druge kolege. Bilo je ljudi koje nikada nisam video, njih četrdesetak koji su odgurnuli celu ekipu.“\nRonaldo Šarka je podneo prijavu lokalnoj policiji. Nema reakcije gradonačelnika u vezi sa ovim.\nPrethodne nedelje,12.aprila, njegovog kolegu Isa Miziraja, takođe novinara iste TV stanice, gradonačelnikovo obezbeđenje je fizički sprečilo da mu postavi pitanje.\n„Novinari i medijski profesionalci televizije Ora News obelodanili su razne incidente sa gradonačelnikom Tirane, a ovo pitanje je zabrinjavajuće za slobodu medija, ali i za transparentnost i odgovornost lokalne vlasti. Sada kad su novinari Ora News-a podneli prijave lokalnoj policiji, najvažnije je da vlasti to pravilno istraže“, rekla je Blerjana Bino, istraživačica SafeJournalists mreže u Albaniji.\nMreža SafeJournalists, koja broji više od 8.200 medijskih profesionalaca na zapadnom Balkanu, solidarna je sa albanskim kolegama i osuđuje napad na TV ekipu, ali takođe izražava zabrinutost zbog pritiska na novinare da obelodane svoje izvore. U prvom slučaju, SafeJournalist Network očekuje da vlasti u Albaniji vode transparentnu istragu, a u drugom slučaju očekujemo od gradonačelnika da reaguje na ove navode i ogradi se od napada na novinare.\nSJ: Potez parlamenta u Albaniji bi mogao da ugrozi slobodu medija\nSJ: Albanska policija napala dva novinara\nAlbanija Napadi na novinare Safe journalists\n← NUNS: Novinarki potrebni trombociti\nGosti N1: Svako ko se profesionalno bavi novinarstvom – „persona non grata“ (VIDEO) →


Podrška kompanije NESTRO PETROL projektu „Ponosna kartica 3+“\nRais Safin generalni direktor NESTRO PETROL-a i Boris Tubić predsjednik fondacije „Za život“ potpisali su danas ugovor o saradnji kojim se NESTRO kompanija pridružuje grupi društveno odgovornih privrednih preduzeća koje podržavaju projekat „Ponosna kartica 3+“. Izvršena je primopredaja kartica za korisnike iz Banjaluke (1193), Laktaša (146) i Teslića (465).\nPredsjednik fondacije „Za život“ Boris Tubić istakao je da je kompanija NESTRO PETROL još jednom pokazala svoju plemenitost i društveno odgovorno opredjeljenje, te se zahvalio na odobrenom popustu od 8 feninga na naftne derivate i 7% popusta na dodatni asortiman na NESTRO maloprodajnim objektima. Ovom prillikom Tubić je istakao da je NESTRO PETROL prijatelj višečlanih porodica podsjećajući na NESTRO plus karticu namjenjenu za porodice sa četvoro i više djece.\nGeneralni direktor NESTRO PETROL-a rekao je da kompanija djeluje društveno odgovorno jer iskreno vjeruje u filantropiju i raste uz društvo unutar kojeg posluje. Socijalna senzibilnost nije samo poslovni projekat već iskreno opredjeljenje menadžmenta i radnika ove kompanije, zaključio je Safin.


Evropski omladinski forum (EYF) objavio je novu publikaciju - Obezbeđivanje građanskog prostora za mlade u Evropi.\nPolitiKAS: Završna predavanja na temu odnosa Srbije i EU, ali i odliva mozgova\nČetvrti sastanak Nacionalne savetodavne grupe u okviru projekta ALMIT – Brža integracija migranata na tržište rada kroz mapiranje veština i obuku održan je 11. juna u prostorijama opštine Šid. Sastanku su prisustvovali članovi projektnog tima, kao i predstavnici Komesarijata za izbeglice Republike Srbije (KIRS), Centra za socijalni rad Šid, Opštine Šid, Doma zdravlja Šid, Crvenog krsta, Gimnazije Sava Šumanović i Javno-ko\nEndru S. Nacios, izvršni profesor na Bush School of Government and Public Service koledžu, održao je specijalno predavanje za 27. generaciju Studija budućnosti i članove alumni mreže.\nZagađenje vazduha je ozbiljan problem s kojim se suočavaju mnogi širom sveta. Ne postoji osoba u Srbiji koja neće deklarativno potvrditi da želi da se ovo zaustavi. Međutim, stanje se godinama ne menja. Ne samo da nema boljih rezultata već i nadležni ne preduzimaju dovoljno akcija u vezi s tim pitanjem.\nStudenti i studentkinje 27. generacije Studija budućnosti učestvovali su na dva vebinara o finansijskom modelovanju Financial modeling for Start-Ups u organizaciji Beogradske otvorene škole i New Paradigm Ventures.\nPolitiKAS: Predavanja se nastavljaju u online prostoru\nSHARE Fondacija je u saradnji sa Beogradskom otvorenom školom i organizacijama Partneri Srbija, A11, Atina i Da se zna izradila sažet i jasan priručnik o zaštiti podataka u vreme pandemije.\nDostupan 59. broj Biltena - Međusektorska saradnja u postkovid periodu: Inovacije kao odgovor\nZavršen projekat YOU4EU – Učešće građana 2.0\nU periodu od 27. aprila do 24. juna 2020. godine BOŠ, BFPE i BIRN će organizovati onlajn trening koji čini serija vebinara kao deo paketa podrške OCD koje su ove godine dobile podršku da sprovode svoje zagovaračke inicijative - projektnim i programskim partnerima. Cilj trening je da na interaktivan način ojača kapacitete OCD u sprovođenju kampanja javnog zagovaranja.\n“Nova normala” u sektoru rada i zapošljavanja\nNeverovatnom brzinom, bez upozorenja i bilo kakve pripreme, coronavirus radikalno je promenio svakodnevicu, način rada i poslovanja ljudi širom planete, samim tim i u našoj zemlji. Šta je to “Nova normala” u svetu rada? Sa kojim se sve izazovima suočavaju zaposleni i poslodavci? Kako ostati produktivan, prilagoditi svoja očekivanja i ostati mentalno i fizički zdrav, dok poštujemo mere samoizolacije? Na ova i još neka pitanja pokušaćemo d\nPoslovima u borbi protiv Korone\nProšlo je već dovoljno vremena od početka zdravstvene krize i do sad smo se već navikli da većinu svojih aktivnosti obavljamo od kuće. Većina naših svakodnevnih aktivnosti sada je vezana za internet i sav online sadržaj usmeren je ka tome da se ljudi što duže zadrže kod kuće. Međutim, kako to biva u svim krizama, onaj deo stanovništva koji radi, suočava se, pored straha od zaraze, sa stresom nastalim zbog straha od gubitka posla.\nOdabrani su programski partneri koji će u periodu od 1. aprila do 31. oktobra 2020. godine realizovati predloge projekata u okviru Programa podrške civilnom društvu za javno zagovaranje.\nKako broj 27 povezuje studente sadašnje generacije Studija budućnosti?


POSAO U NEMAČKOJ ZA MEDICINSKE SESTRE SA SIGURNIM POSREDNIKOM - Šljaka Karijera\nadmin 23. februara 2019. 23. februara 2019. 1\nmedicinski radnici, Nemačka, posao\nMedicinske sestre i tehničari odlaze odavde i traže posao u Nemačkoj već dugo vremena. Znamo i da ga nalaze lakše od drugih radnika. Ali, njihova pojedinačna iskustva su vrlo različita, pa nije mali broj onih koji su razočarani, iznevereni.\nMedju onim brojnijim koji su, uglavnom, ostvarili svoja očekivanja su oni koji su se opredelili za posredovanje renomiranih, pouzdanih institucija. Projekat „Triple Win“ je jedan od takvih u okviru kojeg Nemačka agencija za medjunarodnu saradnju GIZ sprovodi odabir kandidata.\nProjekat je utemeljen na Sporazumu o posredovanju i privremenom zapošljavanju radnika, državljana Srbije u Nemačkoj, koji je potpisan još 2013.godine. Deficit zdravstvenih radnika, posebno medicinskih sestara i tehničara, u Nemačkoj je prisutan dugi niz godina. I pored značajnog angažmana zdravstvenih radnika iz inostranstva, potreba za njima ne jenjava, pa stručnjaci procenjuju da će do kraja 2025.godine još 150.000 medicinskih sestara i tehničara biti potrebno Nemačkoj.\nProjekat „Triple Win“ se u rešavanju ovog problema okrenuo zemljama koje su na svojim tržištima rada imali medicinsko osoblje koje je tražilo posao. Odabir je pao na Tunis, Filipine, Bosnu i Hercegovinu i Srbiju.\nGIZ je projektom predvideo da se odabir kandidata sprovodi svake godine u tri kruga. Prvi konkursni rok ove godine bio je otvoren do 19.janura, pa se baš sada održavaju intervjui u Kragujevcu, odnosno Beogradu. Pozivi se objavljuju na sajtu Nacionalne službe za zapošljavanje.\nSledeći ovogodišnji krug planiran je za period od 27.marta do 26.aprila, a poslednji krug će se održati od 21.avgusta do 4.oktobra, ove godine.\nKome je konkurs namenjen?\nKao i prethodnih godina, projekat Triple Win namenjen je stručnom medicinskom osoblju, sa zvanjima koja se u našoj zemlji ostvaruju srednjoškolskim obrazovanjem. To su medicinske sestre i tehničari opšteg i pedijatrijskog smera.\nUz diplomu koja potvrdjuje stečeno profesionalno zvanje, poželjno je da kandidati imaju odredjeno predznanje nemačkog jezika. Naravno, idealno bi bilo da je to znanje na nivou B1.\nOno što obavezno treba istaći kao okolnost koja može biti od posebne koristi odabranim kandidatima je činjenica da projekat Triple Win u prvom tromesečju od dolaska zdravstvenog radnika u Nemačku pruža podršku i prati njihovu integraciju preko integracionog savetnika.\nUspešnost projekta, svakako, potvrdjuje i podatak da je od pokretanja projekta u Srbiji čak 660 medicinskih sestara i tehničara opšteg i pedijatrijskog smera dobilo posao u Nemačkoj.\n( izvor: Beta/Dnevnik )\nStevan 24. februara 2019. Reply\nPoslova za naše medicinsko osoblje u inostranstvu ima na pretek, zato ljudi masovno upisuju više medicinske škole…


Posebna sjednica NSRS - predstava za narod - BIGportal.ba\nPosebna sjednica NSRS – predstava za narod\nKolegijum Narodne skupštine Republike Srpske usaglasio se danas da u ponedjeljak u 11 časova bude održana sedma posebna sjednica na kojoj će biti razmatrana informacija o „neustavnoj transformaciji dejtonske strukture BiH i uticaj na položaj i prava Republike Srpske. Održavanje sjednice su zakazale stranke skupštinske većine, dok su opozicioni šefovi poslaničkih grupa bili protiv.\nNa posebnoj sjednici, koja je iz SNSD-a ranije najavljena kao reakcija na deklaraciju Stranke demokratske akcije, govoriće se i o dejtonskoj strukturi BiH, pravima Republike Srpske, prenosu nadležnosti, ali i bonskim ovlašćenjima.\nPoslanici opozicionih političkih partija nisu podržali održavanje posebne sjednice. Kažu da je u pitanju još jedna Dodikova predstava za javnost.\nStanić kaže da je SDS najviše trpio zbog upotrebe bonskih ovlašćenja i da je upravo SNSD učestvovao u brojnim prenosima nadležnosti.\nNa posebnoj sjednici, pored Dodika, narodnim poslanicima će se obratiti i predsjendik SDS-a Mirko Šarović.\nPredstavnici opozicionih partija skupštinskoj većini zamjeraju i što ih nisu konsultovali oko sazivanja posebne sjednice, što će kako je najavljeno, uticati i na ishod glasanja u parlamentu Republike Srpske.\nOrban nakon glasanja: Nadam se da će doći do smjene na evropskoj političkoj sceni


Nastavlja se evakuacija pobunjenika iz istočne Gute\nPobunjenici i njihove porodice napuštaju istočnu Gutu\nStotine sirijskih pobunjenika i civila napustile su u nedelju deo opkoljenih predgrađa istočne Gute, nakon što su pobunjenički borci pristali da napuste nekoliko gradova i sela posle jednogodišnje opsade i višenedeljnih vazdušnih napada.\nGotovo 900 ljudi evakuisano je iz najjužnijeg dela istočne Gute, posle odlaska još oko hiljadu boraca, članova porodice i drugih civila kasno u subotu.\nEvakuacija je sprovedena po ugledu na ostale kada su pobunjenici predali kontrolu nad teritorijom oko Damaska i drugih velikih gradova posle dugogodišnje opsade snaga sirijskog predsednika Bašara al Asada, kojima pomažu ruske vazdušne snage i Iranska revolucionarna garda.\nSirijska vlada daje pobunjenicima i muškarcima izbor da polože oružje i budu regrutovani ili da odu sa svojim porodicama u druga područja pod kontrolom pobunjenika.\nDesetine hiljada boraca širom Sirije odlučile su se da odu sa porodicama, da ne bi služili u vojsci ili da bi izbegli moguće hapšenje.\nMnogi ističu da je reč o prinudnom raseljavanju, kojim se nagrađuje brutalna opsada zbog koje stotine hiljada ljudi nisu imale pristup hrani i lekovima. Zvaničnici Ujedinjenih nacija su to uporedili sa ratnim zločinima i zločinima protiv čovečnosti.\nUjedinjene nacije i Međunarodni komitet Crvenog krsta odbili su da posreduju u evakuacijama iz istočne Gute.\nOd početka nasilja u Siriji, blizu 11 miliona ljudi moralo je da napusti svoje domove.


Opstina Crveni Krst : Južne vesti\nBanja Topilo opet radi, tvrde u dogovoru sa Opštinom Crveni Krst, dok iz Opštine kažu da prvi put čuju za to\n16:51, 22. 6. 2021.\nNakon što objekti u Banji Topilo u blizini Niša nisu radili tri godine zbog sudskih sporova i inspekcijske zabrane, iz ove banje poručuju da su ljudi ovde opet počeli da se leče i da će objekti, uz saglasnost Opštine Crveni Krst, ipak raditi dok se ne reši sudski proces. Međutim, predsednik ove opštine Miroslav Milutinović kaže da oni nisu dali nikakvu saglasnosti i da nisu ni znali da je banja opet otvorena.\nPonuđena pomoć Grada podelila porodice koje su ostale bez domova\n14:30, 15. 4. 2021.\nPredlog pomoći Grada Niša podelio je porodice koje su u prošlonedeljnom požaru ostale bez krova nad glavom. Jedni najavljuju da će se vratiti na zgarišta jer nisu u mogućnosti da plaćaju kiriju u gradskim stanovima, drugi nemaju izbor i prihvataju predlog. Dok ne dogovore konačno rešenje, Opština Crveni krst donirala im je po 100.000 dinara, a pomoć u garderobi, beloj tehnici i hrani su najavile i neke privatne kompanije.\nO ulicama, uređenju zelenih površina, međublokovskom osvetljenju i planovima za ovu godinu gradonačelnica i saradnici razgovarali su ne sa građanima, već sa funkcionerima, članovima i aktivistima Srpske napredne stranke. Da to znači da institucije funkcionišu unutar privatnih interesa naprednjaka, uz sistem isključivanja svih drugih građana, kaže Mladen Jovanović iz NKD i pita da li je potrebna članska karta SNS za svrsishodan razgovor sa gradonačelnicom.\nBudžeti niških opština za narednu godinu uglavnom za plate, ali i za socijalu, turizam i natalitet\n12:13, 22. 12. 2020.\nSvih 5 niških opština usvojilo je budžete za narednu godinu, a najveći je onaj u Opštini Medijana - oko 200 miliona dinara. Novac koji se daje iz gradske kase ostao je na istom nivou kao i prošle godine, a sa parama koje imaju, niške opštine u najvećoj meri platiće zaposlene. Ostaće nešto i za male infrastrukturne radove, komunalno uređenje, pomoć socijalno ugroženim stanovnicima, ali i razvoj turizma u Niškoj Banji ili pronatalitetnu politiku u Medijani.\nIako su već 8 godina na vlasti u Srbiji, pa i u niškoj Opštini Crveni Krst, naprednjakinja, odbornica u Opštini i narodna poslanica Jelena Žarić Kovačević, prenela je molbu novoj-staroj premijerki Ani Brnabić, da sela ove niške opštine dobiju vodu i kanalizaciju. Kako kaže, za sada to ima samo 5 naselja u ovom delu Niša.\nGradonačelnica Niša predsednicima opština: Raspoređivaćemo posao i novac\n16:42, 10. 9. 2020.\nKomunalni problemi i infrastruktura, vanpijačna prodaja i nedovršeni projekti najveći su problemi gradskih opština koje su njihovi predstavnici izneli na sastanku sa gradonačelnicom Niša Draganom Sotirovski. Ona je navela da će opštine morati da se za svaki plan konsultuju sa Gradom, kao i da moraju imati jednak tretman, te da se ne može desiti da u jednoj opštini neka ulica bude asfaltirana dva puta, a u drugoj nijedna.\nMilutinović uporedio Vučića sa Stefanom Nemanjom, kaže da je vladar Srbije\n15:18, 9. 9. 2020.\nKao i više puta ranije kada su prednjačili u čestitkama i hvalospevima Aleksandru Vučiću, čestitali rođendan plakatima i bakljadom , plaćenim oglasima podrške i mitinzima za njegovo ozdravljenje, opet se lideri niških naprednjaka utrkuju da budu prvi koji će podržati predsednika njihove stranke i Srbije. Dok se još sumiraju utisci, kao i posledice njegovog boravka u Beloj kući i susreta sa američkim predsednikom Donaldom Trampom i nižu kritike, iz Vučićeve stranke stiže podrška, a predsednik niške opštine Crveni Krst nazvao ga je vladarem i uporedio sa Nemanjićem.\nNiške opštine sutra bi trebalo da dobiju nove i nove-stare predsednike\n13:15, 1. 9. 2020.\nPojedine gradske opštine Niša već su poslale pozive sa sednice parlamenta na kojima će se birati izvršna vlast, a prema nezvaničnim informacijama, sutra bi svih 5 niških opština trebalo da dobije predsednike. Izvori iz SNS-a kažu da u Medijani i Crvenom Krstu neće biti promena, dok će Nišku Banju, Pantelej i Palilulu narednih godina voditi novi ljudi. Iako svi formalno dolaze iz SNS-a, samo jedan od pet predsednika nije "preleteo" iz druge stranke.\n09:16, 29. 5. 2020.\nPredsednik Opštine Crveni Krst: Atomske bombe padale na Niš [video]\n13:34, 8. 5. 2020.\nLicitiranje sa brojem pogunulih koji, kako je rekao predsednik niške Opštine Crveni Krst Miroslav Miki Milutinović (SNS), nikada neće saznati zašto su ubijeni, uz izjavu da je jedna žena sagorela od atomske bombe, bacili su senku na obeležavanje 21. godišnjice bombardovanja centra Niša 1999. godine. Izjave su postavljene na YouTube, a nešto izmenjene i u pisanom obliku dostupne su i na Fejsbuk strani Milutinovića.\nNiškim kontakt centrima javljaju se zbog namirnica, lekova, saveta, a i volonteri koji nude pomoć\n16:32, 17. 3. 2020.\nKako bi omogućili starijim osobama da ne izlaze iz kuće dok traje pandemija virusa korona, svaka od pet niških opština otvorila je kontakt centre, koji su danas imali prosečno po pedesetak poziva. Ekipe dostavljaju lekove i namirnice, ali ljudi traže i savete, kažu u niškim opštinama, a javlja im se i mnogo mlađih građana sa željom da pomognu i uključe se u aktivnosti.


Ratari najavljuju proteste zbog niske cene suncokreta | Sistem tržišnih informacija poljoprivrede Srbije 2004 - 2020\nRatari najavljuju proteste zbog niske cene suncokreta\nNezavisna asocijacija poljoprivrednika Srbije izražava nezadovoljstvo odnosom uljara prema poljoprivrednicima u Srbiji i ponuđenom cenom od 28,5 dinara po kilogramu\nNezavisna asocijacija poljoprivrednika Srbije izdala je danas saopštenje u kojem izražava nezadovoljstvo odnosom uljara prema poljoprivrednicima u Srbiji i ponuđenom cenom od 28,5 dinara po kilogramu suncokreta.\n– Smatramo da je ponuđena cena ispod realne tržišne vrednosti i da predstavlja rezultat kartelskog ponašanja, dogovaranja cena i novouspostavljenih monopola u preradi i izvozu suncokreta. Najveća uljara u Srbiji vrši pritisak na ostale uljare da izađu sa istom niskom cenom, iako je sama u prednosti u odnosu na njih, s obzirom na manje troškove u procesu proizvodnje ulja, navodi se u saopštenju.\nRealna minimalna cena suncokreta 35 din/kg\nCena suncokreta ispod 35 dinara po kilogramu nije realna, navode iz ove asocijacije. Ponuđena cena ne pokriva troškove proizvodnje i, ukoliko se hitno ne reaguje, delovaće destimulišuće na poljoprivredne proizvođače da se u budućnosti opredeljuju za uzgoj ove, za Republiku Srbiju, značajne kulture.\nZahtevamo od Vlade Republike Srbije, Ministarstva trgovine i Ministarstva poljoprivrede da se uključe u rešavanje ovog gorućeg problema i zajedno sa uljarama i poljoprivrednim proizvođačima pokušaju da pronađu hitno rešenje. U suprotnom, poljoprivrednici okupljeni u Nezavisnoj asocijaciji poljoprivrednika Srbije biće prinuđeni da se opredele na nepopularne mere i načine iskazivanja nezadovoljstva.


Nove investicije u Vidraku | VAmedia - info portal\n04/08/2015 04/08/2015 Нема коментара на Nove investicije u Vidraku\nJKP „Vidrak“ od nedavno raspolaže putarskim kamionom i noviom dostavnim vozilom. Za prvih sedam meseci ove godine „Vidrak“ investirao 8,3 miliona dinara.\nJKP ,,Vidrak” investiralo je za prvih sedam meseci ove godine oko 8,3 miliona dinara iz sopstvenih sredstava, što je kako navode u ovom preduzeću , rezultat domaćinskog poslovanja, naročito , ako se uzme u obzir da je i 2014., kao i ove godine preduzeće odustalo od povećanja cena svojih usluga.\n„Ako uzmemo u obzir da je 2013. godine investirano 2,2 miliona dinara, a da smo 2014. godine investirali 4,5 miliona dinara i tokom sedam meseci ove godine već 8,3 miliona dinara, moram reći da je to ohrabrujuć rezultat. Posle više godina nabavljen je nov kamion, radi se o putarskom kamionu ,,Iveko”, a za potrebe RJ ,,Ulice”, vrednost vozila je 4,08 miliona dinara sa PDV-om, a takođe nabavljeno je i novo dostavno vozilo marke ,,Dačija” za potrebe službe nabavki, vrednost je 1,36 miliona dinara sa PDV-om“, kaže Djordje Milanović direktor „Vidraka“.\nOd početka ove godine „Vidrak“ je investirao u poslovni objekat oko 1,1 milion dinara, opremu za zelenilo oko 600 000 dinara, garažni prostor 380 000 dinara, molersko-farbarske radove oko 330 000 dinara, a izvršen je i remont buldožera u vrednosti od oko 420 000 dinara. „Mi jesmo planirali nabavku polovnog buldožera, ali pošto smo pogledali sve raspoloživo na tržištu, procenili smo da bi dali 3,5 miliona dinara i kupili mašinu staru oko 30 godina, pa smo odlučili da uložimo u sređivanje ovog našeg postojećeg. Mi ćemo do sredine avgusta raspisati i tender za izvođenje radova na asfaltiranju prostora oko upravne zgrade i garažnog prostora u Suvoborskoj, tako da bi vrednost investicija u ovoj godini trebalo da premaši 10 miliona dinara „, rekao je Đorđe Milanović direktor ,,Vidraka”.


Budžet Kragujevca za 2020. godinu oko 9,9 milijardi dinara, bez javne rasprave | N1 Srbija\nBudžet Kragujevca za 2020. godinu oko 9,9 milijardi dinara, bez javne rasprave\n10.12.2019. |14.36 >14.41 |\nGradsko veće Kragujevca utvrdilo je predlog da budžet grada za 2020. godine bude 9,927 milijardi dinara i uputilo ga odbornicima Skupštini grada na odlučivanje.\nPrema tom predlogu budžet za narednu godinu će u odnosu na ovogodišnji rebalansirani budžet biti veći za oko 1,2 milijarde dinara.\nPredvidjeno je da u ukupnim prihodima i primanjima koji su utvrđeni u iznosu od oko 9,93 milijarde dinara, sredstva iz budžeta budu 9,48 milijardi, iz ostalih izvora 446 miliona, a iz sopstvenih izvora šet miliona dinara.\nRashodi i izdaci su utvrdjeni u iznosu od oko 9,93 milijardi od čega su tekući skoro sedam milijardi dinara, za nefinansijsku imovinu 2,5 milijarde i izdaci za otplatu glavnice približno pola milijarde dinara.\nU saopštenju Odeljenje za poslove informisanja grada Kragujevca nisu navedene pojedinosti o planiranom trošenju budžetskih sredstava u 2020. godini.\nSaopštenje je medijima prosledjeno danas iako je sednica Gradskog veća na kojoj je utvrdjen Predlog odluke o budžetu održana juče, a na nju kao i na sva druga zasedanja Gradskog veća nisu bili pozvani mediji. Iz opozicije i nevladinog sektora reagovali su prethodnih dana na činjenicu da povodom budžeta za 2020. godinu nije bila organizovana javna rasprava.\nNarodna stranka: Za SNS građani potpuno nebitni\nNarodna stranka je ocenila da "samodovoljna vlast" na čelu sa Srpskom naprednom strankom tu raspravu kao i same građane vidi kao – potpuno nebitne. Kragujevačka vlast, kako su saopštili, nastavlja sa "tradicijom skrivanja" od javnosti podataka na šta se troši novac svih gradjana.\nU Šumadijskom centru za gradjanski aktivizam "Res publica" su ranije najajoštrije osudili odluku lokalne samouprave da Kragujevčanima i ove godine uskrati istinsku i demokratsku javnu raspravu o budžetu i priliku da utiču na odlučivanje o tome kako će u 2020. biti trošen njihov novac.\n"Ni prošlogodišnje negativne reakcije javnosti, ni značajan pad na listi rangiranja jedinica lokalne samouprave na osnovu indeksa transparentnosti, izmedju ostalog i zbog lošeg organizovanja javnih rasprava o budžetu, nisu uticali da se ove godine glas gradjana Kragujevca zaista čuje i uvaži", naveli su u "Res publika".\nSaopštili su da je Nacrt budžeta za 2020. godinu, baš kao i prošlogodišnji, bio objavljen na zvaničnom sajtu grada Kragujevca i na oglasnoj tabli u zgradi gradske uprave i mesnim zajednicama. Građanima je ostavljena mogućnost da se u dane vikenda upoznaju sa predlogom najvažnije odluke za funkcionisanje jedne lokalne samouprave i da svoje predloge i sugestije dostave u pisanoj formi lično ili slanjem mejla, od petka u podne do ponedeljka ujutru.\nbudžet Kragujevac glasanje\nKragujevac,najkorumpiraniji grad u Srbiji...,bahacenje gradonacelnika je takvo,da on radi sta on hoce!..ponasa se kao da je vlasnik grada i pri tom gradjane ne prima na razgovor....kriminal na najvisem nivou.\nUsvajan je i budžet Srbije,dve godine za redom,bez rasprave,uz pomoć na hiljade besmislenih amandmana,pa šta,što bi rekao Vođa...?!


Pezer: Za državu sam učinio mnogo, ali ona meni nije nikako uzvratila\nBalkanski i dvoranski rekorder u bacanju kugle Mesud Pezer danas je predstavnike medija upoznao o svojim budućim planovima priprema i nastupa na dvoranskim i svjetskim prvenstvima koji će se održati u narednoj sezoni. Svoje pripreme već od 30. novembra nastavlja u Švedskoj, a posebno se zahvalio novom starom sponzoru Restoranu Salčinović koji je danas s njim produžio ugovor.\n“Kada sam zaista prestao vjerovati da ima ljudi koji pomažu sportistima, Salčinović je pokazao suprotno. Ja volim jednu izreku ’Ne gledaj šta je država uradila za tebe, već šta si ti uradio za državu’, upravo gledajući to ja sam za ovu svoju zemlju, koju volim najviše, uradio mnogo stvari, ali ona meni nije nikako uzvratila”, kazao je Pezer te se zahvalio Hifa petrolu i Salčinoviću što su njegovi sponzori pomoću kojih uspješno obavi pripreme.\nGlasnogovornik Mesuda Pezera Adnan Šećerović je kazao kako danas pokreću i fundraising kampanju kojom bi prikupili adekvatnu pomoć za pripreme našeg atletičara.\nPezer je dodao da će krajem januara i početkom februara nastupati na prvenstvima u zemljama regiona, ali da njegov menadžer trenutno traži najadekvatnije i najkvalitetnije mitinge na kojima bi nastupao.\n“Ove godine očekujem bolje rezultate s obzirom na to da sam imao manju povredu, ali opet sam napravio dobar rezultat u dvorani bacivši rekordnih 21.15 metara. Moje vrijeme ipak tek dolazi, kao i bolja budućnost moje atletike”, dodao je Pezer.\nSvu snagu će usmjeriti na Svjetsko prvenstvo koje će biti održano u Dohi od 27. septembra do 6. oktobra naredne godine.\nPredstavnik Restorana Salčinović Nasir Salčinović, koji je sponzor našeg bh. atletičara, je kazao kako oni već 55 godina postižu rezultate te da se nadaju da će i Pezer u budućnosti postići dobre rezultate i obradovati svoje navijače i naciju.\nPrethodni članakŽene koje su dojile imaju manji rizik za dijabetes\nNaredni članakU Zenici svečana akademija povodom Dana državnosti BiH


FMP pred Zadar: ''Imaju veliki motiv protiv nas'' - Sportske.net\nTrener košarkaša FMP-a Vladimir Jovanović rekao je danas da očekuje težak meč u Zadru i istakao da njegova ekipa od starta mora da nametne svoj ritam i preuzme kontrolu utakmice.\nNavijači Partizana jedva dočekali: "A, sada, ono pravo!" (TVITOVI)KRK - Partizan se mučio, pa pobedio FMP, sledi finale koje se dugo čekalo!Poluvreme - Partizan gubi u Nišu, navijači sve nervozniji! (TVITOVI)Deža vi u Kupu Radivoja Koraća, ko će do trofeja?Trinkijeri bez dlake na jeziku, "pecnuo" i Zvezdu, sledi duel sa LeBronom?!\nKošarkaši FMP u nedelju gostuju Zadru u utakmici 20. kola ABA lige.\n"Očekuje nas izuzetno teška utakmica protiv Zadra koji je nezgodna ekipa na svom terenu. Osvojili su i Kup tako da će im to biti dodatni motiv da u borbi za ligaški opstanak daju svoj maksimum", rekao je Jovanović.\nFMP je sedmi na tabeli regionalnog takmičenja sa deset pobeda i devet poraza, dok je Zadar poslednji sa skorom 4/15.\n"Mi ovoj utakmici prilazimo kao i svakoj drugoj i, ako ispoštujemo zadatke, mislim da se možemo nadati pobedi na vrućem terenu. Moramo od samog starta nametnuti svoj ritam i pokušati da preuzmemo kontrolu utakmice", rekao je Jovanović.\nKošarkaš FMP-a Stefan Pot naveo je da je Zadar uvek bio teško gostovanje tako da njegova ekipa zna šta je čeka na tom meču.\n"Imaju veliki motiv protiv nas, a na nama je da adekvatno odgovorimo na terenu. Dobro smo se spremili za utakmicu i nadam se trujumfu svoje ekipe", rekao je Pot.\nUtakmica Zadar - FMP igra se sutra od 20.00.


Magazin START - Dogovor o lokaciji kontakt-tačke za saradnju s EUROPOL-om nije postignut\nDogovor o lokaciji kontakt-tačke za saradnju s EUROPOL-om nije postignut\nMinistar sigurnosti Bosne i Hercegovine Dragan Mektić kazao je da ni nakon današnjeg sastanka predstavnika policijskih agencija i ministarstava unutrašnjih poslova sa svih nivoa vlasti nije dogovorena lokacija kontakt tačke za saradnju BiH s EUROPOL-om.\nTo, podvukao je, BiH čini jedinom zemljom u Evropi koja nema svog oficira za vezu u sjedištu EUROPOL-a u Hagu.\nMektić je nakon sastanka kazao medijima da predstavnici MUP-a Republike Srpske insistiraju da kontakt-tačka bude na adresi Trg BiH 1, kao što je i naznačeno u Operativnom sporazumu o saradnji s EUROPOL-om, iako se samo radi o adresi, a ne tačnoj lokaciji.\nMeđutim, predstavnici svih ostalih policijskih agencija insistiraju da lokacija kontakt-tačke bude u Direkciji za policijsku koordinaciju.\n- Ovo je klasična, politička opstrukcija, tipična za bh. političare, da ne funkcioniraju bezbjednosne institucije, jer ako budu funkcionirale, onda će se doći do političara i njihovog kriminala - istakao je ministar sigurnosti BiH.\nPodsjetio da je Operativni sporazum s EUROPOL-om potpisan prije dvije godine, što znači da se već dvije godine pokušava naći rješenje za lokaciju kontakt-tačke.\n- Evropska komisija daje vrlo ozbiljne naznake da će, ukoliko ovo pitanje ne bude riješeno vrlo brzo, odustati od ovog Sporazuma - upozorio je Mektić.\nOn smatra da se dogovor u vezi s kontakt-tačkom ne može postići zbog toga što je politika duboko involvirana u policijske agencije.\n- Tokom današnjeg razgovora pokušao sam da politiku izvučem iz ove situacije i da to vratimo u stručne i profesionalne vode, ali nisam uspio - rekao je Mektić.\nUkazao je na značaj Operativnog sporazuma o saradnji s EUROPOL-om kazavši da se njim policijskim agencijmama pruža izuzetan alat za rad, jer EUROPOL ima ogromnu bazu podataka i informacima koje bi bila od velike koristi bh. policijskim agencijama.\nPosljedice zbog evenutalnog otkazivanja tog sporazuma, tvrdi ministar sigurnosti BiH, trpit će isključivo bh. građani, jer će se smanjiti nivo bezbjednosti u zemlji.\n- Sada opet moramo tražiti neke izlaze, a ja imam viziju na koji bi način ovo pitanje moglo biti riješeno, za što bi koristio svoja ovlaštenja - kazao je Mektić, pojasnivši da može donijeti odluku da iz BiH uputi oficira za vezu u Hag, jer međunarodne sporazume u ovom slučaju provodi Ministarstvo sigurnosti.\nIzmeđu ostalog, napomenuo je da je jučer dogovoreno mjesto na kojem će se nalaziti server za razmjenu inofrmacija neophodnih za rad policijskih agencija - AFIS-a te da će to biti u Ministarstvu sigurnosti BiH.\nKako je rekao, proteklih šest godina bezuspješno su pokušavali dogovoriti lokaciju tog servera, što je, ističe Mektić, apsurdno.\nPoručio je da neće dozvoliti da Sporazum o saradnji s EUROPOL-om bude raskinut niti zbog jednog političkog interesa, jer mu je važnija bezbjednost građana BiH.


Kanadska kompanija LifeLabs sa sedištem u Torontu otkrila je da je platila hakerima da vrate podatke oko 15 miliona pacijenata koje su ukrali tokom napada koji se dogodio u oktobru ove godine.\nKako je kompanija otkrila u otvorenom pismu koje je objavljeno na sajtu, nepoznati napadači ukrali su lične i medicinske podatke oko 15 miliona Kanađana koji su koristili usluge kompanije. Ukradeni podaci uključuju imena, adrese, email adrese, korisnička imena i lozinke za LifeLabs naloge, datume rođenja, brojeve zdravstvenih kartona i rezultate laboratorijskih testova. Kompanija nije otkrila kako su napadači uspeli da infiltriraju njihove sisteme.\nČarls Braun, predsednik i direktor kompanije, objasnio je da je većina korisnika njihovih usluga, dijagnostičkih, neuroloških i genetskih testova, iz pokrajine Britanska Kolumbija i Ontaria, dok je relativno mali broj korisnika iz drugih delova zemlje. On je rekao da korisnici imaju pravo da podnesu žalbu poverenicima za zaštitu privatnosti, ali da ih je kompanija i sama obavestila o incidentu, tako da su već pokrenuli istragu.\nDirektor je u otvorenom pismu upućenom korisnicima rekao da LifeLabs sarađuje sa policijom koja sprovodi istragu o incidentu.\nOn je priznao da je kompanija nakon pregovora sa napadačima i na osnovu preporuka stručnjaka odlučila da plati otkupninu kako bi preuzela ukradene podatke. Braun nije otkrio o kojoj sumi je reč, ali iz onoga što je naveo može se pretpostaviti da je napad možda izveden korišćenjem malvera po tipu ransomwarea koji može da izvlači podatke.\nLifeLabs je odmah angažovao stručnjake “svetske klase” kako bi izolovali i obezbedili pogođene kompjuterske sisteme i utvrdili razmere ovog napada.\nOsim što je preduzela korake da popravi sistemske probleme povezane sa sajber-napadom i ojača svoju odbranu primenom dodatnih mera za zaštitu podataka, kompanija je obećala da će korisnicima ponuditi jednogodišnju zaštitu koja uključuje osiguranje od krađe identiteta i prevara, u slučaju da podaci budu otkriveni na internetu. Međutim, za sada nema dokaza o curenju podataka.\nKorisnicima je savetovano da promene lozinku na sajtu kompanije i na svim sajtovima na kojima su koristili istu lozinku.\n„Duboko sam zabrinut zbog ovoga. Krađa osetljivih ličnih zdravstvenih podataka može biti pogubna za one koji su pogođeni“, kaže Majkl Mekivoj, komesar za informacije i privatnost za Britansku Kolumbiju. „Naše nezavisne kancelarije posvećene su temeljnoj istrazi ovog incidenta. Mi ćemo javno izvestiti o svojim nalazima i preporukama nakon što naš rad bude završen.“\nKorisnici čiji su podaci ukradeni biće direktno obavešteni o ovom incidentu, obećao je direktor LifeLabsa.


Početna - Info Zanimljivosti\nPrva kafana u Evropi otvorena je u Beogradu, na Dorćolu 1522. godine, a služila se samo crna kafa;\nPrvi avion koji je srušen u istoriji svetske ratne avijacije oborio je srpski vojnik Radoje Ljutovac 1915. godine iznad Kragujevca;\nPrvi avionski dvoboj u istoriji ratovanja dogodio se u toku Cerske bitke 1914. godine, kada je austrougarski pilot revolverom počeo da puca na tri srpska aviona koja su ga presrela u izviđanju;\nZahvaljujući Beograđaninu Miladinu Zariću koji je 20. oktobra 1944. godine sprečio miniranje Starog savskog mosta od strane Nemaca, to je jedini veliki most u Evropi koji je izbegao rušenje prilikom nemačkog povlačenja u Drugom svetskom ratu;\nReka Vratna u istočnoj Srbiji poznata je po tri najviša prirodna kamena mosta (tzv. prerastima) u Evropi;\nBeogradski Hram Svetog Save jedan je od najvećih pravoslavnih hramova na svetu i mada još nije u potpunosti završen, predstavlja jedan od najpoznatijih simbola Beograda. Ukupna visina Hrama iznosi 82 metra, sa kupolom visine 70 metara i pozlaćenim krstom od 12 metara, a uz to prisutno je još 18 pozlaćenih krstova i 49 zvona različitih veličina;\nSjenica (poznata i kao srpski Sibir) često je najhladnije naseljeno mesto u Evropi sa rekordnom zabeleženom minimalnom temperaturom od čak -39 stepeni celzijusa;\nDanašnja Sremska Mitrovica, a nekadašnji Sirmijum, svoj vrhunac doživela je u trećem veku kada je imala status jedne od četiri prestonice poznog Rimskog carstva;\nFreske u manastiru Sopoćani smatraju se pretečom italijanske renesanse;\nDeliblatska peščara je najveća kontinentalna peščara Evrope;\nSrbija je jedan od najvećih proizvođača malina na svetu. Na oko 15.000 hektara, Srbija godišnje proizvede i do 100.000 tona malina;\nArheološki lokalitet Lepenski vir bio je postojbina prve civilizacije u Evropi koja je napravila skulpturu i to pre više od 7.000 godina;\nMisija "Heljard" sprovedena 1944. godine, koja je imala za cilj spašavanje američkih pilota oborenih na prostoru Jugoslavije tokom Drugog svetskog rata, najveća je takva operacija spašavanja Amerikanaca iza neprijateljskih borbenih linija u istoriji američke vojske. Tom prilikom je, sa improvizovane piste pored sela Pranjani kod Čačka spašeno 512 pilota i članova posada;


Čak 60% pacijenata kojima su potrebne matične ćelije ne mogu naći odgovarajućeg donora koštane srži! Klinika za hematologiju Vojnomedicinske akademije obeležila je svojevrstan jubilej – uradili su tačno 100 transplantacija matičnih ćelija kostne srži...\nDr Aleksandra Ignjatović: Matične ćelije imaju posebno mesto u regenerativnoj medicini\nMatične ćelije se danas koriste u lečenju preko 80 bolesti. U poslednjih 25 godina u svetu postoji praksa čuvanja matičnih ćelija iz pupčanika. Rade se mnoga istraživanja i svake godine se broj bolesti koje se mogu tretirati matičnim ćelijama povećava....\nNaučnici Univerziteta Kolumbija napravili srce od matičnih ćelija\nNaučnici sa Univerziteta u Kolunbiji napravili su srčani mišić od matičnih ćelija, koji radi isto kao srčani mišić odraslog čoveka. "Ovo otkriće nije samo fascinantan naučni poduhvat, već bi moglo da predstavlja revoluciju u medicini kakvu poznajemo",...\nBritanski lekari su uspešno uspeli da iskoriste matične ćelije za popravku degenerišućeg tkiva na zadnjoj strani očiju. Lekari su eksperiment sproveli na dva pacijenta i ovo je prvi put da je slepim osobama vraćen vid. Lekari se nadaju da će ovaj postupak,...\nMeđunarodno ispitivanje pokazalo je da transplantacija matičnih ćelija može da donese velike pozitivne promene za mnoge obolele od multiple skleroze, izjavili su lekari koji su učestvovali u toj analizi. Rezultati međunarodnog ispitivanja pokazuju da ta...\nU Institutu za majku i dete prvi put je urađena transplantacija matičnih ćelija iz krvi pupčanika donora iz svetskog registra javno-porodične banke. U sobi broj pet u Roditeljskoj kući pri "Institutu za majku i dete" su i Spajdermen kao jedan od velikih...


SKUPŠTINKSI ODBOR ZA FINANSIJE ZASEDA U LESKOVCU - Televizija LeskovacTelevizija Leskovac\n« DRAGAN BJELOGRLIĆ OTVARA LIFE – POČINJE U UTORAK\nPOČEO LIFE – BOGAT PROGRAM »\nObjavljeno: 18 septembar, 2018 | Autor: TVL\nLESKOVAC – Revizija odazivnog izveštaja za 2017. godinu pokazala je da je grad Leskovac otklonio uočene nepravilnosti prilikom kontrole konsolidovanih finansijskih izveštaja budžeta i pravilnosti poslovanja ove lokalne samouprave za 2015-tu.\nOvo je saopštio generalni državni revizor Duško Pejović na konfernciji za novinare koja je održana uoči zasedanja skupštinskog odbora za finansije u Leskovcu, na kojoj je između ostalog razmatran i ovaj odazovni izveštaj. Pejović je naglasio da su se uočeni nedostaci po pravilu pojavljivali i kod ostalih lokalnih samopurava koje su prošle kontrolu Državne revizorske institucije.\nPejović je naglasio da se krivične i prekrašne prijave, koje je zbog uočenih nepravilnosti u Leskovcu Državno revizorska institicija podnela,nalaze u tužilaštvu i da se po njima postupa.\nNa ovom zasedanju skupštinskog odbora za finansije pored odazivnog izvešaja za Leskovac raspravljano je o sektorskim izveštajima DRI koji su predstavljeni na prethodnoj sednici u Subotici, a razmatran je i izveštaj o radu Državno revizorske institicije za prošlu godinu.


Grad prodaje parcelu po trostruko nižoj ceni - Radio Sto Plus\nSkupština Novog Pazara raspisala je oglas o prodaji placa na Šestovu po početnoj ceni od 5.000 evra po aru što je, po mišljenju stručnjaka, znatno niža cena od realne vrednosti zemljišta u tom delu grada. Na prodaju se nudi parcela broj 438/4, površine 256...\nSkupština Novog Pazara raspisala je oglas o prodaji placa na Šestovu po početnoj ceni od 5.000 evra po aru što je, po mišljenju stručnjaka, znatno niža cena od realne vrednosti zemljišta u tom delu grada.\nNa prodaju se nudi parcela broj 438/4, površine 256 kvadrata, u blizini kružnog toka u tom naselju, a namenjena je investitorima za izgradnju stambenih i poslovnih objekata.\nPlac izlazi na ulice Stefana Nemanje i Miodraga Jovanovića.\nUkupna početna cena je 12.650 evra, a svi koji žele da učestvuju na licitaciji moraju uplatiti depozit od 10 odsto, odnosno, 1.265 evra.\nPoznavaoci prilika na tržištu nepokretnosti u Novom Pazaru kazali su radiju Sto plus da je realna cena ara građevinskog zemljišta u tom delu grada oko tri puta veća.\n“Placevi u tom delu grada, na malo lošijoj lokaciji, prošle godine prodavani su za 13.000 evra, tako da je cena ove parcele znatno ispod realne vrednosti. Međutim, kako je u pitanju početna cena, moguće je da će ona tokom licitacije dostići pravu vrednost”, rekao nam je jedan od eksperata za tržište nepokretnosti.\nOglas je otvoren do 22. juna, a javno nadmetanje biće održano tri dana kasnije u prostorijama Gradske uprave Novog Pazara.


Tomislav Peternek - Blic Online\nIzložba fotografija Tomislava Peterneka u Blok galeriji\nIzložba fotografija Tomislava Peterneka pod nazivom "Voda života" biće otvorena 6. novembra u novobeogradskoj Blok galeriji.\nLikovna 2014: Stogodišnjice i Lubardin atelje\nStogodišnjica rođenja Ljubice Cuce Sokić (1914-2009) započela je u aprilu izložbom dela iz akademijine zbirke u Galeriji SANU (autori: Rada Maljković i Jelena Mežinski), a završila se prezentacijom slikarkinih crteža iz porodične zaostavštine u Haosu na njen rođendan 9. decembra. Uz to organizovana je promocija monografije crteža (Borka Božović), postavka memorabilia u Narodnoj biblioteci, a u Ljubičinom Konaku “Interpolacije IV” (Nada Seferović).\nU galeriji Grafičkog kolektiva u ponedeljak, 14. jula, biće otvorena izložba fotografija Tomislava Peterneka pod nazivom "Oda životu".\nPovodom Međunarodnog dana demokratije večeras će u Foajeu Novobeogradske kulturne mreže biti otvorena izložba dokumentarnih fotografija doajena srpske fotografije Tomislava Peterneka.\n“Čuvari trenutka” na železničkoj stanici\nDruga izložba fotografija neformalne “Grupe 32” i “Fotovokers” otvorena je večeras u svečanom salonu glavne železničke stanice, kod plave lokomotive. Na izložbi “Čuvari trenutka” postavljena su po dva rada od 37 autora.\n"Princ Filip me davio i psovao"\nMoja majka, poreklom Čehinja iz Karlovih Vari, došla je u Sarajevo da nasledi frizerski salon svoga strica. U Češkoj je savladala frizerski zanat i želela je da iskoristi lepu životnu priliku u kojoj dobija opremljen prostor i mušterije praktično gratis. U Sarajevu je upoznala Bratoljuba Peterneka, učenika Šumarske škole, koji je takođe poreklom bio Čeh. Peternekovi su u Kraljevini Jugoslaviji bili u Slankamenu, Petrinji i Vinkovcima, mestu odakle je rodom moj otac Bratoljub.


Neverovatan preokret Simone Halep, pobeda Pliškove - Sportskacentrala.com\nNeverovatan preokret Simone Halep, pobeda Pliškove 07.06.2017 16:17hRumunka Simona Halep i Čehinja Karolina Pliškova plasirale su se u polufinale Rolan Garosa u konkurenciji dama.\nNeverovatno dostignuće postigla je Simona Halep, koja je gubila sa 1:0 u setovima i 5:1 u drugom setu protiv Eline Svitoline iz Ukrajine, ali je uspela da se vrati u igru i upotpunosti preokrene rezultat. Svitolina je imala i meč loptu u taj-brejku drugog seta, ali je Halepova pokazala da ima šampionski karakter, prigrabila drugi set i potom dominantno osvojila treći za konačnih 2:1 (3:6, 7:6(6), 6:0).\nPliškova je plasman u polufinale izborila savladavši Karolin Garsiju iuz Francuske. Teniserka iz Češke je slavila u dva seta (7:6(3), 6:4).\nHalepova i Pliškova će se sastati u polufinalu, dok drugi par čine Jelena Ostapenko iz Letonije i Timea Bačinski iz Švajcarske.


Kolike su razmere gladi u Srbiji i kako izgleda takozvana socijalna karta opljačkanog građanina\nI kazan je prazan\nVlada Srbije je nedavno postigla aranžman sa Međunarodnim monetarnim fondom o takozvanom stend-baj aranžmanu u narednih dve godine, za otplatu kredita koji je manji od jedne milijarde evra. Preciznije, MMF bi, ako sporazum odobri bord direktora ove finansijske organizacije, Srbiji omogućio da po prethodnoj najavi uzme kredit u visini od najviše jedne milijarde dolara.\nStend-baj aranžmani su, inače, najnepovoljni i najskuplji oblici zaduživanja! Prvo što se za njih plaćaju kamate, odnosno kamata se u ovom slučaju plaća i za novac koji nije pozajmljen, dok se na preuzeti kredit plaćaju dodatne kamate. Kolike bi bile kamatne stope u slučaju da Srbija zaista i povuče odobrenih milijardu dolara, Vlada nije objavila. Dosta košta i činjenica da Međunarodni monetarni fond u ovakvim slučajevima insistira na finansijskim reformama u zemlji, koja bi da koristi pomenuti aranžman. U rečniku direktora MMF-a, ova floskula isključivo podrazumeva mere rigorozne štednje i to do granice izgladnjivanja stanovništva.\nMMF nikada u svojoj istoriji nije izvan granica Severnoatlantske vojne alijanse želeo da stvori neko bogato društvo, a i u okviru samog NATO pakta trudio se da siromašni ostanu siromašni, a bogati da postanu još bogatiji. Krupnom svetskom kapitalu, koji zastupa Međunarodni monetarni fond, ne trebaju bogate nacije, jer se one brzo oslobađaju stranog finansijskog i političkog tutorstva. Najbolji primer za to su zemlje BRIKS-a (Brazil, Rusija, Indija, Kina i Južna Afrika) koje su do skoro daleko zaostajale za industrijski najrazvijenijim državama, a danas istim tim zemljama pozajmljuju novac. Prethodno su države BRIKS-a prekinule saradnju sa MMF-om, ili je svele na za njih prihvatljiv nivo.\nZbog toga je i u najnovijem aranžmanu sklopljenom između Vlade Republike Srbije i Međunarodnog monetarnog fonda ugrađena klauzula o potrebi daljih budžetskih ušteda, ali se taj deo dogovora čuva u tajnosti. Suprotno ne samo nacionalnim interesima, već i elementarnoj ekonomskoj logici, srpska Vlada nije insistirala na povećanju fiskalnih prihoda, već na smanjenju rashoda.\nU normalnim državama je granica siromaštva povučena tako da označava prelazak u situaciju kada ličnim prihodima čovek ne može više da obezbedi minimalnu egzistenciju. U tim slučajevima država pritiče u pomoć socijalnim dodacima. Osnovna socijalna pomoć u Srbiji za jednu osobu iznosi 7.270 dinara mesečno, što znači da država smatra da sa toliko para mogu da se pokriju najelementarniji troškovi. Kako je moguće preživeti dan sa samo 240 dinara od kojih treba platiti hranu, komunalije, odeću i obuću, sredstva za higijenu, kartu za prevoz...?\nOd početka ekonomske krize prosečno svakog meseca 1.300 ljudi po prvi put zatraži socijalnu pomoć. Zbog velikih birokratskih barijera takođe veliki broj korisnika izgubi pravo na socijalnu pomoć ili to pravo nikada ni ne stekne. Dovoljno je da podnosilac molbe ima bilo kakvu imovinu na svoje ime, pa da mu zahtev za dodelu socijalne pomoći bude odbijen. To može da bude i straćara u privatnom vlasništvu koja samo uslovno može da se nazove „krovom nad glavom".\nIz budžeta se za socijalnu pomoć svakog meseca izdvaja 1,17 milijardi dinara, odnosno nešto manje od 10 miliona evra, dok se za sve oblike socijalnih davanja godišnje izdvaja 70 milijardi dinara. Kako bi se videlo koliko malo se izdvaja za pomoć najugroženijima vredi pomenuti podatak da je rebalansom budžeta trošak kabineta predsednika Vlade Aleksandra Vučića smanjen za 11 miliona evra, odnosno na njega je nepotrebno godišnje trošeno više nego što je iznosilo izdvajanje za pomoć najugroženijima.\nUočljivo je da u poslednjim nedeljama nema preciznih podataka o broju lica u Srbiji koja su na ivici egzistencije, odnosno gladna. I kada se takvi podaci slučajno pojave oni su protivrečni i nepotpuni. Ministar za rad, zapošljavanje, socijalna i boračka pitanja Aleksandar Vulin pre svega nekoliko dana je obznanio kako je nezaposlenost u Srbiji, navodno, u velikom padu i da trenutno iznosi „samo" 20,3 odsto. Krajem jula, u vreme izglasavanja novog Zakona o radu, direktor Nacionalne službe za zapošljavanje Zoran Martinović je izjavio kako je stopa nezaposlenosti konstantno između 20 i 21 odsto i da blago opada od oktobra 2013. godine.\nNi podaci o broju nezaposlenih nisu ni tačni, a još manje logični. Ako su ministrovi i podaci Nacionalne službe za zapošljavanje o broju nezaposlenih tačni, to bi značilo da je u Srbiji tek nekih 60 odsto stanovnika radno sposobno?! Sa druge strane, broj nezaposlenih se po Vulinu smanjio za oko 45 hiljada osoba, ali je istovremeno po različitim statistikama broj zaposlenih od kraja juna do kraja jula ove godine pao za preko pola miliona?!\nProsečna potrošačka korpa je u prvom polugodištu ove godine (poslednji poznati zvanični podaci) po Zavodu za statistiku vredela 65.463 dinara. Isti taj Zavod je tada nekako izračunao da prosečna plata u Srbiji iznosi 43.452 dinara. Po toj računici, prosečna srpska porodica je imala sasvim dovoljno sredstava za život, jer je prosečna potrošačka korpa bila pokrivena sa jednom i po prosečnom platom, a toliko prosečno zarađuje prosečna porodica u Srbiji.\nNacionalna organizacija potrošača Srbije je u isto vreme kada i Zavod za statistiku objavila svoje analize po kojoj je za skroman život prosečnoj porodici u Srbiji potrebno bar duplo više - oko 120.000 dinara mesečno. Samo za hranu i račune dnevno jedna statistički prosečna porodica mora da potroši između 2.000 i 2.500 dinara, čime se iscrpljuje prosečna potrošačka korpa izračunata od strane države, bez da se i jedan jedini dinar izdvojio za odeću, obuću, knjige, novine, školovanje dece, odlazak na godišnji odmor ili osnovna sredstva za higijenu.\nPrimera radi, jedan službeni Audi, kakvih administracija poseduje na stotine, dnevno budžet košta u proseku skoro osam hiljada dinara, što je više od sume koju mesečno dobija jedan korisnik socijalne pomoći! Agencija za energetiku ima četiri službena automobila, a samo za njihovo gorivo u ovoj godini predviđen je trošak u visini od 846.856 dinara, odnosno više nego što zarađuju četiri radnika na minimalcu!\nZa novo, tada još nepopunjeno radno mesto u oktobru prošle godine sledovao je koeficijent 8,4 i plata od 156.788 dinara koji je smanjen u okviru "mera štednje", a na staro radno mesto unapređenog službenika sada može da dođe novi nezaposleni član Srpske napredne stranke. Na ovaj način je potpuno anulirana projektovana ušteda od 65 miliona evra koju je trebalo da obezbedi uvođenje "solidarnog poreza" razrezanog na plate visokih funkcionera, a u SIEPI se pravdaju da se oni ne izdržavaju direktno iz budžeta, već iz sopstvenih prihoda koji potiču od novca ranije izdvojenog iz budžeta. Nije šija, nego vrat.\nU Srbiji su narodne kuhinje počele sa radom pre 20 godina, i tada su imale 3.000 korisnika. Besplatan obrok sada dobija 35.320 građana. U 76 sredina u Srbiji postoje narodne kuhinje i imaju 700 korisnika više nego prošle godine. U Republici Srbiji postoji 29 okruga i preko 120 opština, što znači da statistički ni svaka četvrta opština nije formirala narodnu kuhinju. Funkcionisanje narodnih kuhinja zavisi od lokalnih samouprava, koje treba da obezbede uslove rada. Narodnim kuhinjama Crveni krst godišnje isporuči 4.000 tona hrane. Oko 400.000 dece u Srbiji je siromašno, a polovina od tog broja živi u krajnjoj bedi. Oko 150.000 dece u Srbiji je neuhranjeno. Ovo su zvanični podaci koji predstavljaju samo vrh ledenog brega, jer je pravi broj mladih ljudi koji gladuju daleko veći.\nU ovom trenutku, Srbija ima 1.720.542 penzionera, a za njihove prinadležnosti iz budžeta Srbije godišnje se izdvaja oko 513 milijardi dinara. Prema podacima Fonda PIO, prosečna penzija u Srbiji iznosi 24.315 dinara. Procenjuje se da prosečnu penziju prima oko 600.000 penzionera u Srbiji ili skoro trećina ukupnog broja, dok polovina penzionera nema penzije dovoljne ni za preživljavanje. Prema listi koju je početkom oktobra objavio Globalni pokret za prava starih osoba "Help ejdž" Srbija je od 96 testiranih zemalja na neslavnom 78. mestu po kvalitetu života penzionera. Od evropskih zemalja iza nas je jedino građanskim ratom razorena Ukrajina. Slovenija je na visokom 29. mestu svetske liste, Albanija na 53, Hrvatska na 67, a Crna Gora je odmah iza, na 68. mestu.\nZavod za statistiku je sredinom leta objavio rezultate jedne svoje ankete, po kojoj je 24 odsto stanovnika Srbije u "riziku od siromaštva", što je izraz koji vlast koristi umesto da otvoreno prizna kako ti ljudi bukvalno nemaju šta da jedu. Nezvanično, Zavod smatra da se prag siromaštva doseže kada jednočlano domaćinstvo prihoduje manje od 13.680 dinara mesečno, a za domaćinstvo sa dvoje odraslih i jednim detetom uzrasta do 14 godina ova granica je postavljena na mesečnom prihodu od 24. 624 dinara. Obrazlažući rezultate pomenutog ispitivanja, zamenik direktora Zavoda za statistiku Miladin Kovačević je namerno prećutao da je istraživanje na uzorku od nekoliko hiljada građana, rađeno još 2012. godine i da su zbog porasta cena i pada kupovne moći građana rezultati odavno neupotrebljivi! Sa druge strane, program Ujedinjenih nacija za razvoj (UNDP) objavio je nedavno podatke prema kojima je Srbija zauzela 77. mesto među 187 zemalja po indeksu socijalnog razvoja za 2013. godinu.\nOko 400.000 dece u Srbiji je siromašno, a polovina od tog broja živi u krajnjoj bedi. Oko 150.000 dece u Srbiji je neuhranjeno\nSamo 105 građana Srbije ima imovinu čija je procenjena vrednost veća od 30 miliona dolara, i oni u svom posedu imaju ukupno 13 milijardi dolara! Blizu 10.000 ljudi u Srbiji ima kapital u rasponu od milion do 20 miliona dolara. Ovo su zvanični podaci koji nisu u obzir uzeli crne fondove i novac zarađen na nelegalan način.


PSG i GB381: Bojkotovati izbore u Lučanima - Jutarnji GLASnik\nPokret slobodnih građana i Građanski blok 381 ponovo su danas pozvali opozicione organizacije koje su odlučile da učestvuju na lokalnim izborima u Lučanima da preispitaju svoju odluku, jer su izborni uslovi i dalje nezakoniti.\nU saopštenju Građanski blok 381 naveo je da smatra da za građane neće biti nikakve koristi od učešća opozicije na izborima u Lučanima, a učešće bilo koje opozicione organizacije će im dati lažni legitimitet.\nStav je GB381 da opozicija treba da bude jedinstvena u borbi za uslove za slobodne izbore i u borbi protiv nasilja nad opozicionarima i građanima.\nBlok je podsetio da je najgora vrsta političkog nasilja aktuelne vlasti počela stvaranjem atmosfere linča pred ubistvo Olivera Ivanovića i nastavljena drugim incidentima širom zemlje, a posebno nedavnim napadom u Kruševcu, zbog čega je Blok 381 učestvovao u protestima opozicije u Kruševcu.\nPotrebne saradnje nema po pitanju zajedničke borbe za izborne uslove, naveo je GB381 i podsetio na predloge o uspostavljanju stvarnog režima tehničke predizborne Vlade čime bi opozicija došla u položaj da se sama izbori za fer uslove i da spreči moguće zloupotrebe, kao i internacionalizaciju problema slobodnih i fer izbora.\nGrađanski blok zbog toga poziva celu opoziciju na zajedničku borbu i za izborne uslove, a do njihovog uspostavljanja – na bojkot izbora koji služe samo legitimizaciji režima Srpske napredne stranke, navedeno je u saopštenju.\nTagged GRAĐANSKI BLOK 381, IZBORI, LUČANI, psg, SAŠA JANKOVIĆ


Antivirusne vazdušne zavese sa tehnologijom prečišćavanja i dezinfekcije Nove vazdušne zavese sa tehnologijom prečišćavanja i dezinfekcije\nAirtècnics je proizveo nove antivirusne vazdušne zavese sa novom i inovativnom tehnologijom dezinfekcije i prečišćavanja koja radi sa patentiranim sistemom fotokatalize, primenjujući Kleenfan tehnologiju.\nOva tehnologija se sastoji od presvlačenja turbine titan-dioksidom kroz koji vazduh cirkuliše i koji, u kontaktu sa svetlošću koju emituje ultraljubičasto svetlo, inaktivira patogene organizme prisutne u životnoj sredini.\nOvaj sistem za prečišćavanje i dezinfekciju vazduha zasnovan je na fotokatalizi. Ovo je prirodni sistem koji je bezopasan za ljude i pretvara sunčevu energiju u hemijsku na površini katalizatora, u ovom slučaju turbina.\nVećina zagađivača koji se prenose u vazduhu uklanjaju se usled reakcija oksidacije i redukcije generisanih fotokatalizom. To uzrokuje mineralizaciju ugljen monoksida, azotnih i sumpornih oksida, formaldehida ili drugih isparljivih organskih jedinjenja koja se proizvode u urbanim sredinama kao rezultat zagađenja životne sredine od vozila i industrije.\nNa ovaj način vazdušne zavese pomažu u smanjenju i inaktivaciji gotovo svih organizama poput virusa, bakterija ili zagađujućih čestica. Pored toga, ASHRAE je certificirao ugradnju ovih sistema u pristupe komercijalnim objektima radi veće uštede energije i dobre izolacije spolja.\nSvi modeli vazdušnih zavesa Airtècnics takođe mogu biti opremljeni dvostrukim sistemom dezinfekcije i prečišćavanja, ne samo vazduha, već i površina. Opremajući ih tehnologijom Vellisair, napredni proces oksidacije kombinuje se sa gore pomenutim fotokatalitičkim principom.\nWellisair tehnologija generiše i efikasno širi hidroksilne radikale, najvažniji prirodni oksidans u troposferi koji čisti zagađujuće gasove na način koji je bezopasan za ljude, za razliku od ozona.\nModeli instalirani sa dvostrukim sistemom za prečišćavanje i dezinfekciju vazduha i okoline uključuju pametnu naprednu kontrolu sa programom dezinfekcije koji radi ceo dan, indikator četiri nivoa kvaliteta vazduha i alarm koji upozorava da je dezinfekciona kertridž vodonik-peroksida prazna i potrebno je promeniti ga. Kertridži traju oko tri meseca, u zavisnosti od uslova okoline.\nNaše DX vazdušne zavese sadrže ugrađenu zavojnicu za direktno širenje koja, povezana na toplotnu pumpu, nudi alternativu sa niskom potrošnjom klasičnom električnom grejanju ili grejačima na vodu. Airtecnics je razvio ove nove DX vazdušne zavese u saradnji sa nekoliko proizvođača toplotnih pumpi, postigavš...